Gyɛnɛsese 24 | Yintanɛte Zo Baebolo | Ewiade Fofolɛ Ngilebɛbo\nBɛhɔgyale raalɛ bɛmaanle Ayezeke (1-58)\nRelebɛka hɔyiale Ayezeke (59-67)\n24 Akee Ebileham yɛle ɛrelera kpalɛ, na ɛnee Gyihova ɛyila ye wɔ debie biala anu.+ 2 Ebileham zele ye sonvolɛ kpanyinli ne mɔɔ wɔ ye sua nu ɛkɛ mɔɔ nea debie biala mɔɔ ɔlɛ la azo la kɛ:+ “Mesɛlɛ wɔ, fa ɛ sa wula me ɛzɔlɛ bo, 3 na mekulo kɛ ɛfa Gyihova, anwuma nee aze Nyamenle ne ɛka ndane kɛ, ɛnrɛgya Keenama mɔɔ mede bɛ avinli la amra mraalɛ ne mɔ bie ɛnrɛmaa me ra ne.+ 4 Emomu ɛbahɔ me maanle nu nee me mbusuafoɔ avinli+ na wɔahɔgya raalɛ wɔamaa me ra Ayezeke.” 5 Noko sonvolɛ ne bizale ye kɛ: “Na saa raalɛ ne ɛngulo kɛ ɔ nee me ba ɛke ɛ? Ɛnee menva ɛ ra ne menzia mengɔ azɛlɛ ne mɔɔ ɛvi zo ɛrale la azo ɔ?”+ 6 Ɔti Ebileham zele ye kɛ: “Nea na wɔanva me ra ne wɔangɔ nehane.+ 7 Gyihova, anwuma Nyamenle ne mɔɔ yele me vile me papa sua nu nee me mbusuafoɔ azɛlɛ zo+ na ɔ nee me dendɛle na ɔhanle ndane ɔhilele me kɛ:+ ‘Mebava azɛlɛ ɛhye meamaa+ ɛ bo zo amra’ la,+ bazoa ye anwumabɔvolɛ yeamaa yeali ɛ nyunlu+ na wɔahɔgya raalɛ wɔ nehane wɔamaa me ra ne.+ 8 Noko saa raalɛ ne ɛngulo kɛ ɔ nee wɔ ba a, yemɔ ɛndo ndane ɛhye. Noko ɔnle kɛ ɛfa me ra ne ɛkɔ nehane.” 9 Ɔti sonvolɛ ne vale ɔ sa wulale ɔ menle Ebileham ɛzɔlɛ bo na ɔhanle edwɛkɛ ɛhye anwo ndane ɔhilele ye.+ 10 Yemɔti sonvolɛ ne vale ɔ menle afunlumu ne mɔ anu bulu yɛɛ ɔ menle ninyɛne mgbalɛ ne mɔ kɔsɔɔti bie na ɔhɔle. Akee ɔhɔle Mɛsɔpɔteemea nehane, wɔ Neehɔ sua zo. 11 Ɔmaanle afunlumu ne mɔ hotole bula bie mɔɔ wɔ suakpole ne anzi la anwo. Ɛnee ɔle nɔsolɛ nu, mekɛ mɔɔ mraalɛ ne mɔ kɔsesa nzule la. 12 Akee ɔhanle kɛ: “Gyihova, me menle Ebileham Nyamenle, mesɛlɛ wɔ, maa ɔwie me boɛ ɛnɛ kenle ye, na da wɔ ɛlɔlɛ kpundii ne ali kile me menle Ebileham. 13 Megyi nzubula ye anwo wɔ ɛke, na sua ye azo mbɛlɛra barasesa nzule. 14 Maa ɔrɛla ye kɛ, bɛlɛra ne mɔɔ mebaze ye kɛ, ‘Mesɛlɛ wɔ, ka wɔ nzule buakɛ ne aze maa meno nzule ne bie,’ na ɔbaha kɛ, ‘No bie, na mebasesa bie meamaa wɔ afunlumu ne mɔ noko anlo’ la, ɛyɛ ahenle mɔɔ wɔkpa ye wɔmaa wɔ sonvolɛ Ayezeke la; na maa menlua ɛhye azo menwu ye kɛ, wɔla ɛlɔlɛ kpundii ali wɔhile me menle ne.” 15 Ɔ nloa ampe bɔbɔ, Relebɛka vi sua ne azo vindele na ɛnee ye buakɛ ne gyi ɔ kɔme zo. Relebɛka papa a le Bɛtuwɛle,+ yɛɛ Ebileham adiema nrenyia Neehɔ aye+ Melekaa ara+ a le Bɛtuwɛle. 16 Ɛnee bɛlɛra ne anwo yɛ fɛ kpalɛ; ɔle bɛlɛra mɔɔ nee nrenyia biala ɛtɛdale ɛlɛ. Ɔtolole ɔhɔle nzubula ne anwo ɔhɔzale bie na ɔvole ɔrale. 17 Ndɛndɛ ne ala sonvolɛ ne nriandile hɔyiale ye na ɔhanle kɛ: “Mesɛlɛ wɔ, maa me wɔ buakɛ ne anu nzule ekyi meno.” 18 Ɔdaye noko ɔhanle kɛ: “Me menle, no bie.” Ɔti ndɛndɛ ne ala, ɔzokoɛle ye buakɛ ne ɔziele ɔ sa zo na ɔmaanle ɔnlonle bie. 19 Mɔɔ ɔmaanle ɔnlonle bie ɔwiele la, ɔhanle kɛ: “Mebaza bie meamaa wɔ afunlumu ne mɔ noko kɔkpula kɛ bɛ muala bɛbanlo bie bɛawie.” 20 Ɔti ɔwolale ye nzule ne ɔguale debie mɔɔ nane ne mɔ no nzule wɔ nu la anu ndɛndɛ na ɔnriandile ɔlile akɔneaba wɔ bula ne azo ɔsesale nzule ɔmaanle ye afunlumu ne mɔ amuala. 21 Ɛhye mɔ amuala anu, ɛnee nrenyia ne gyi ɛkɛ ne koonwu ɛlɛnea ye na ɛnee yezi ɔ nwo; ɛnee ɔngola ɔnnwu ye saa Gyihova ɛmaa ye adendulɛ ne ɛwie ye boɛ a. 22 Mɔɔ afunlumu ne mɔ nlonle nzule wiele la, nrenyia ne yele bɛ bonyi nu nvutuke ngɛba mɔɔ ye ɛlomboɛ le hyikɛle* foa ko yɛɛ bɛ sa akɔme nu nvutuke ngɛba nwiɔ mɔɔ ye ɛlomboɛ le hyikɛle* bulu la maanle ye 23 na ɔhanle kɛ: “Mesɛlɛ wɔ ka kile me, wɔ papa a le nwane? Wɔ papa lɛ sua mɔɔ yɛbahola yɛala nu nɔe ɔ?” 24 Ɔti ɔzele ye kɛ: “Me papa a le Bɛtuwɛle,+ Melekaa ara nrenyia ne mɔɔ ɔwole ye ɔmaanle Neehɔ la.”+ 25 Na ɔdoale zo kɛ: “Yɛlɛ ndile nee nya nya mɔɔ nane di la dɔɔnwo, yɛɛ eza yɛlɛ ɛleka mɔɔ bɛbala ye nɔe a.” 26 Akee nrenyia ne hotole na ɔbutule ɔ nyunlu aze wɔ Gyihova anyunlu 27 na ɔhanle kɛ: “Ayɛlɛyelɛ ɛha Gyihova, me menle Ebileham Nyamenle ne, ɔluakɛ yeanye ye ɛlɔlɛ kpundii ne nee ye nɔhalɛlilɛ ne yeanvi me menle anwo zo. Gyihova ɛhile me adenle ɛra me menle amediema ne mɔ sua nu.” 28 Na bɛlɛra ne nriandile hɔhanle ɛhye mɔ anwo edwɛkɛ hilele ye mame sua nu amra. 29 Ɛnee Relebɛka lɛ ɔ diema nrenyia bie mɔɔ bɛfɛlɛ ye Leeban.+ Yemɔti Leeban nriandile hɔle nrenyia ne mɔɔ ɛnee gyi nzubula ne anwo la anwo lɔ. 30 Mɔɔ ɔnwunle ɔ diema raalɛ ne abonyi nu ngɛba ne nee ɔ sa akɔme nu ngɛba ne na ɔdele edwɛkɛ mɔɔ ɔ diema raalɛ Relebɛka hanle kɛ, “Edwɛkɛ mɔɔ nrenyia ne hanle hilele me la ɛne” la, ɔhɔyiale nrenyia ne mɔɔ ɛnee tɛgyi ye afunlumu ne mɔ anwo ɛkɛ wɔ nzubula ne anwo la. 31 Ɛkɛ ne ala ɔhanle kɛ: “Wɔmɔ mɔɔ Gyihova ɛyila wɔ a, bɛla. Duzu ati a ɛtɛgyi alienwo ɛke a? Meziezie sua ne anu nee ɛleka mɔɔ afunlumu ne mɔ bala la mewie.” 32 Ɔti nrenyia ne rale sua nu ɛkɛ, na ɔzianyizianyinle* afunlumu ne mɔ na ɔmaanle bɛ nya nya nee ndile na ɔmaanle nrenyia ne nee menli mɔɔ nee ye lua la nzule bɛwowole bɛ gyakɛ anwo. 33 Noko mɔɔ bɛvale debie bɛziele ɔ nyunlu kɛ ɔli la, ɔhanle kɛ: “Menrɛli debie kɔkpula kɛ mebaha mɔɔ ɔwɔ kɛ meka mekile bɛ la.” Yemɔti Leeban hanle kɛ: “Tendɛ!” 34 Akee ɔhanle kɛ: “Mele Ebileham sonvolɛ.+ 35 Na Gyihova ɛyila me menle kpole kpalɛ na yemaa yenyia ɔ nwo kpole kpalɛ, yemaa yenyia mboane nee nlankɛ, dwɛtɛ fufule nee nvutuke, azonvolɛ mrenyia nee mraalɛ yɛɛ afunlumu nee asoaso dɔɔnwo.+ 36 Eza me menle aye Sɛla wole ralɛ nrenyia maanle me menle wɔ ye mrelera nu,+ na ɔbava debie biala mɔɔ ɔlɛ la yeamaa ye.+ 37 Yemɔti me menle maanle menganle ndane, ɔse: ‘Mmagya Keenama mɔɔ mede bɛ avinli la amra mraalɛ ne mɔ bie ɛmaa me ra ne.+ 38 Emomu ɛbahɔ me papa sua nu nee me mbusuafoɔ avinli+ na wɔahɔgya raalɛ wɔamaa me ra ne.’+ 39 Noko membizale me menle kɛ: ‘Na saa raalɛ ne ɛngulo kɛ ɔ nee me bara ɛke ɛ?’+ 40 Ɔzele me kɛ: ‘Gyihova mɔɔ me nee ye lua la+ bazoa ye anwumabɔvolɛ yeamaa ɔ nee wɔ ahɔ,+ na yeamaa wɔ adendulɛ ne awie wɔ boɛ, na wɔagya raalɛ wɔ me mbusuafoɔ nee me papa sua nu amra avinli wɔamaa me ra ne.+ 41 Noko saa ɛkɔ me mbusuafoɔ ɛkɛ na bɛanva raalɛ ne bɛammaa wɔ a, yemɔ ɛndo ndane ɛhye mɔɔ wɔha la.’+ 42 “Mɔɔ mendwule nzubula ne anwo ɛnɛ la, menganle kɛ: ‘Gyihova, me menle Ebileham Nyamenle, saa ɛbamaa me adendulɛ ne awie me boɛ a, 43 megyi nzubula ye anwo ɛke. Maa ɔrɛla ye kɛ, saa bɛlɛra bie ɛlɛba+ araza nzule, na meka kɛ, “Mesɛlɛ wɔ, maa meno wɔ buakɛ ne anu nzule ne ekyi,” 44 na ɔka kɛ, “No bie, na mebasesa bie meamaa wɔ afunlumu ne mɔ noko anlo” a, maa zɔhane raalɛ ne ɛyɛ ahenle mɔɔ Gyihova ɛkpa ye ɛmaa me menle ara ne la.’+ 45 Kolaa na meaha me edwɛkɛ ne wɔ me ahonle nu meawie la, Relebɛka vindele ɛkɛ na ɛnee ye buakɛ ne gyi ɔ kɔme zo, na ɔtolole ɔhɔle nzubula ne anwo ɔhɔzale nzule. Akee menzele ye kɛ: ‘Mesɛlɛ wɔ, maa me nzule ne bie meno.’+ 46 Ɔti ndɛndɛ ne ala, ɔzokoɛle ye buakɛ ne na ɔhanle kɛ: ‘No bie,+ na mebaza bie meamaa wɔ afunlumu ne mɔ noko.’ Yemɔti menonle bie na eza ɔsesale bie ɔmaanle afunlumu ne mɔ. 47 Ɛhye anzi, membizale ye kɛ: ‘Wɔ papa a le nwane?’ na ɔbuale kɛ: ‘Me papa a le Bɛtuwɛle, Neehɔ ara nrenyia ne mɔɔ Melekaa wole ye maanle ye la.’ Yemɔti menvale ngɛba ne menzɔle ɔ bonyi na menvale bɛ sa akɔme nu ngɛba ne menguale ɔ sa.+ 48 Akee mengotole na membutule me nyunlu aze wɔ Gyihova anyunlu na menyele Gyihova, me menle Ebileham Nyamenle ne,+ mɔɔ ɛhile me adenle fɔɔnwo kɛ membanva me menle adiema nrenyia ne ara raalɛ ne memaa ɔ ra ne la ayɛlɛ. 49 Yemɔti saa bɛkulo kɛ bɛda ɛlɔlɛ kpundii nee nɔhalɛlilɛ ali bɛkile me menle a, bɛha bɛhile me, tɛ ye zɔhane noko a bɛha, amaa meanwu mɔɔ meyɛ a.”*+ 50 Akee Leeban nee Bɛtuwɛle buale kɛ: “Ɛhye vi Gyihova. Yɛnrɛhola yɛnrɛha yɛnrɛhile wɔ kɛ ɛhɛe anzɛɛ kyɛkyɛ.* 51 Relebɛka a gyi ɛ nyunlu ɛkɛ ne la. Fa ye kɔ na maa ɔyɛ ɛ menle ara ne aye kɛ mɔɔ Gyihova ɛha la.” 52 Mɔɔ Ebileham sonvolɛ ne dele bɛ edwɛkɛ ne la, ɛkɛ ne ala ɔbutule ɔ nyunlu aze wɔ Gyihova anyunlu. 53 Akee sonvolɛ ne yeyele dwɛtɛ fufule nee nvutuke agudeɛ yɛɛ adɛladeɛ maanle Relebɛka, yɛɛ ɔvale ninyɛne mɔɔ sonle bolɛ la ɔmaanle ɔ diema nrenyia ne nee ye mame. 54 Ɛhye anzi, ɔ nee mrenyia ne mɔ mɔɔ boka ɔ nwo la lile na bɛnlonle na bɛlale ɛkɛ ne nɔe ne. Mɔɔ ɔdwazole nwonlomɔ ne la ɔhanle kɛ: “Bɛmaa me adenle bɛmaa mengɔ me menle anwo lɔ.” 55 Ɛhye ati ɔ diema nrenyia ne nee ye mame hanle kɛ: “Maa bɛlɛra ne ɛdɛnla yɛ nwo ɛke kɛyɛ kenle bulu. Na akee yeahɔ.” 56 Noko ɔzele bɛ kɛ: “Bɛmmakye me bɛsie ɛke, ɔluakɛ Gyihova ɛmaa me adendulɛ ne ɛwie me boɛ. Bɛmaa me adenle bɛmaa mengɔ me menle anwo lɔ.” 57 Yemɔti bɛhanle kɛ: “Maa yɛvɛlɛ bɛlɛra ne na yɛbiza ye.” 58 Bɛvɛlɛle Relebɛka na bɛbizale ye kɛ: “Ɛkulo kɛ ɛ nee nrenyia ɛhye kɔ ɔ?” Ɔbuale kɛ: “Ɛhɛe, me nee ye bahɔ.” 59 Yemɔti bɛmaanle bɛ diema raalɛ Relebɛka+ nee ahenle mɔɔ nleanle ye*+ la yɛɛ Ebileham sonvolɛ ne nee ye menli ne hɔle. 60 Na bɛyilale Relebɛka na bɛzele ye kɛ: “Yɛ diema raalɛ, ɛ bo zo amra ɛyɛ mgbe dɔɔnwo,* na ɛ bo zo amra ɛva menli mɔɔ kpɔ bɛ la anlenkɛ kpole ne.”*+ 61 Akee Relebɛka nee ye azonvolɛ mraalɛ ne mɔ dwazole hɔvole afunlumu ne mɔ azo na bɛlile nrenyia ne anzi. Ɔti sonvolɛ ne vale Relebɛka na ɔzile nu ɔhɔle. 62 Ɛnee Ayezeke vi Biyɛ-leehae-lɔe nehane ɛra,+ ɔluakɛ ɛnee ɔde Nɛgɛbe azɛlɛ zo.+ 63 Ɔlɛkɔ nɔsolɛ nu la, Ayezeke vindele alienwo* kɛ ɔkadwenledwenle ninyɛne nwo.+ Mɔɔ ɔmaanle ɔ nye zo la, ɔnwunle kɛ afunlumu dɔɔnwo ɛlɛba! 64 Mɔɔ Relebɛka maanle ɔ nye zo la, ɔnwunle Ayezeke, na ɔvi ye afunlumu ne azo ɔdwule aze ndɛndɛ. 65 Akee ɔbizale sonvolɛ ne kɛ: “Nrenyia boni a lua nehane mɔɔ ɔlɛba yearayia yɛ la?” Na sonvolɛ ne hanle kɛ: “Me menle ne ɔ.” Ɔti ɔvale ye aguzo ne ɔhedale ɔ ti zo. 66 Na sonvolɛ ne hanle mɔɔ yeyɛ la amuala hilele Ayezeke. 67 Ɛhye anzi, Ayezeke vale Relebɛka hɔle ye mame Sɛla ɛdanlɛsua ne anu.+ Ɔti ɔvale Relebɛka ɔyɛle ɔ ye; na ɔhulole ye,+ na Ayezeke arɛle kyekyele wɔ ye mame ewule ne anzi.+\n^ Ɔbayɛ kɛ Leeban ɔ.\n^ Hibulu aneɛ nu, “amaa meanwu ye saa mekɔ bɛne zo anzɛɛ fema zo a.”\n^ Anzɛɛ “Yɛnrɛhola yɛnrɛha mɔɔ le ɛtane anzɛɛ kpalɛ la yɛnrɛhile wɔ.”\n^ Ɛhye kile, ahenle mɔɔ nleanle ye na kɛkala yerayɛ ye sonvolɛ la.\n^ Anzɛɛ “ɛbayɛ menli mgbe dɔɔnwo ɛ mame.”\n^ Anzɛɛ “azuamgbole ne mɔ.”\n^ Ɔle azɛlɛ mɔɔ la ɛkɛ mgbane mɔɔ bɛtɛduale debie wɔ zolɛ la.


Edwɛne 29 | Yintanɛte Zo Baebolo | Ewiade Fofolɛ Ngilebɛbo\nDevidi ayɛlɛyelɛ edwɛne. 29 Bɛmɛ katakyiema amra, bɛva mɔɔ fɛta Gyihova la bɛmaa ye,Bɛva anyunlunyia nee anwosesebɛ mɔɔ fɛta Gyihova la bɛmaa ye.+ 2 Bɛva anyunlunyia mɔɔ fɛta Gyihova duma ne la bɛmaa ye. Bɛva anwoziezielɛ nwuanzanwuanza* bɛbutu bɛ nyunlu aze bɛmaa Gyihova.* 3 Bɛte Gyihova ane wɔ nzule ne mɔ azo;Anyunlunyia Nyamenle ne ane kuluhulu kɛ ezule la.+ Gyihova nea nzule ne mɔ azo.+ 4 Tumi wɔ Gyihova ane ne anu;+Anyunlunyia wɔ Gyihova ane ne anu. 5 Gyihova ane bubu sida mbaka;Ɛhɛe, Gyihova bubu Lɛbanɔn sida mbaka nu azinli azinli.+ 6 Ɔmaa Lɛbanɔn* wuluwulu kɛ ɛnlankɛ ralɛ,Na ɔmaa Seleɔn+ wuluwulu kɛ ɛbɔ nu ɛnlankɛ ralɛ nyinli. 7 Gyihova ane kpa sendɔlɔra;+ 8 Gyihova ane maa fienemgbole kpusu;+Gyihova maa Keedɛhye fienemgbole+ kpusu. 9 Gyihova ane maa weɛlɛ nwo woso ye na ɔwoYɛɛ ɔmaa ɛhoayelɛ ne mɔ nya kpolo gua.+ Na bɛdabɛ mɔɔ bɛwɔ ye ɛzonlenlɛsua ne anu la amuala ka kɛ: “Anyunlunyia ɛha Nyamenle!” 10 Gyihova de belemgbunli ebia nu wɔ azuyilɛ dɔɔnwo azo;*+Gyihova de belemgbunli ebia nu kɛ Belemgbunli dahuu.+ 11 Gyihova bamaa ye menli ne anwosesebɛ.+ Gyihova bava anzodwolɛ ayila ye menli ne.+\n^ Ɔda ali kɛ, Lɛbanɔn awoka ɛleka ne ɔ.\n^ Anzɛɛ “anwuma nyevile ne azo.”


Asoo Baebolo Ne Ka Kɛ Azɛlɛ Ne Le Tɛtɛlɛ Ɔ?\nKENGA YE WƆ Afrikaans Albanian America Mumule Aneɛ Amharic Arabic Armenian Azerbaijani Bislama Brazil Mumule Aneɛ Bulgarian Catalan Cebuano Chin (Hakha) Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Giliki Hibulu Hiligaynon Hungarian Icelandic Igbo Iloko Indonesian Italian Japanese Kamba Kannada Kikaonde Kiluba Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Lingala Lithuanian Luganda Luo Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Nepali Norwegian Nzema Ossetian Persian Polish Portuguese (Brazil) Portuguese (European) Romanian Russian Sango Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Sunda Swahili Swati Swedish Tagalog Tatar Telugu Tetun Dili Thai Tigrinya Tsonga Turkish Twi Ukrainian Uruund Uzbek Uzbek (Roman) Valencian Venda Vietnamese Welsh Yoruba Zapotec (Quiatoni) Zulu\nAsoo Baebolo Ne Kilehile Kɛ Azɛlɛ Ne Le Tɛtɛlɛ Ɔ?\nKyɛkyɛ, Baebolo ne ɛngilehile kɛ azɛlɛ ne le tɛtɛlɛ. * Baebolo ne ɛnle abɔdeɛ nwo nrɛlɛbɛ buluku. Mekɛ ko ne ala, edwɛkɛ mɔɔ wɔ Baebolo ne anu la ɛngo ɛntia neɛnleanu mɔɔ abɔdeɛ nwo nrɛlɛbɛvolɛma ɛyɛ la. Bɛkola bɛfa bɛ nwo bɛto mɔɔ Baebolo ne ka la azo “mekɛ biala, ɛnɛ nee dahuu.”—Edwɛndolɛ 111:8, New World Translation.\nDuzu a “azɛlɛ muleɛ nna ne” mɔɔ wɔ Baebolo ne anu la kile a?\nNa Gyisɛse mɔɔ Abɔnsam zɔle ye nleanle la noko ɛ?\nEdwɛkɛ agbɔkɛ “azɛlɛ ye muleɛ nna” yɛɛ “azɛlɛ ti nee ɔ bo” mɔɔ bɛva bɛli gyima wɔ Baebolo ne anu la ɛngile kɛ azɛlɛ ne lɛ ɔ nloa. (Ayezaya 11:12; Dwobu 28:24) Emomu, ɔda ali kɛ ɛhye mɔ le adwenle nu nvoninli mɔɔ kile azɛlɛ ne ɛleka biala a. Luku 13:29 vale “aduduleɛ nee adɔleɛ yɛɛ sɔlɔ nee nyiakɛ” lile gyima wɔ adenle ko ne ala azo.\nƆzɔho kɛ Hibulu edwɛkɛkpɔkɛ mɔɔ bɛhile ɔ bo “muleɛ nna” anzɛɛ “azɛlɛ ti nee ɔ bo” la le ɛdendɛdenle mɔɔ bɛnyianle bɛvile edwɛkɛkpɔkɛ mɔɔ bɛhile ɔ bo “ndɛbalɛ” anu a. The International Standard Bible Encyclopedia ne ka kɛ, “kɛmɔ aloma tɛlɛ ɔ ndɛba ne anu keda ɔ mra nwo zo la, zɔhane ala a [Hibulu edwɛkɛkpɔkɛ ɛhye] kile debie biala mɔɔ bɛtɛlɛ nu a ɔyɛ boɛ na ɔlɛ ye ɛweɛne la.” Neɛnleanu buluku ko ne ala hanle kɛ “edwɛkɛkpɔkɛ mɔɔ bɛvale bɛlile gyima la kile ɛnwea nloa, ɛweɛne anzɛɛ azɛlɛ ne anloa” kɛ mɔɔ ɔwɔ Dwobu 28:24 nee Ayezaya 11:12 la. *\nAmaa yeazɔ Gyisɛse yeanlea la, “Abɔnsam vale ye hɔle boka tendenle bie azo na ɔhilele ye ewiade arelemgbunlililɛ kɔsɔɔti nee nuhua anyunlunyia.” (Mateyu 4:8) Bie mɔ kilehile kɛ edwɛkɛ ɛhye mɔɔ wɔ Baebolo ne anu la kile kɛ awie bahola agyinla azɛlɛ ne ɛleka bie mɔɔ le tɛtɛlɛ la na yeanwu ewiade ne amuala. Noko akee, ɔzɔho kɛ “boka tendenle” mɔɔ wɔ edwɛkɛ ɛhye anu la le ɛrɛlɛdendɛ na tɛ boka kpalɛ ɔ. Suzu deɛmɔti ndelebɛbo wɔ edwɛkɛ ɛhye anu la anwo.\nBoka biala ɛnle azɛlɛ ye ɛleka biala mɔɔ awie gyinla zo a ɔbanwu arelemgbunlililɛ mɔɔ wɔ ewiade ye la amuala a.\nAbɔnsam anva belemgbunlililɛ ne angomekye angile Gyisɛse, emomu “nuhua anyunlunyia” ne noko. Awie ɛnrɛhola ɛnrɛgyinla ɛleka bie na ɔnrɛnwu ninyɛne ɛhye mɔ, ɔti ɔzɔho kɛ Abɔnsam yele ninyɛne ɛhye mɔ hilele Gyisɛse wɔ ɛnyelɛzodeɛnwunlɛ nu. Yɛbahola yɛava ɛhye yɛado adenle mɔɔ awie dua zo fa projector ye azɛlɛ ne afoa ngakyile bie anwo nvoninli kile awie wɔ screen zo la anwo.\nEdwɛkɛ mɔɔ nee ɛhye le ko mɔɔ ɔwɔ Luku 4:5 la ka kɛ, Abɔnsam hilele Gyisɛse “azɛlɛ ye azo arelemgbunlililɛ kɔsɔɔti wɔ mekɛ ekyi bie anu,” dasanli biala ɛnrɛhola ɛnrɛnwu debie zɛhae. Ɛhye kile kɛ Abɔnsam anlua debie mɔɔ sonla ɛnyelɛ kola nwu ye la azo anzɔ Gyisɛse anlea emomu ɔluale adenle fofolɛ bie azo.\n^ ɛden. 1 Baebolo ne ka Nyamenle anwo edwɛkɛ kɛ ‘Awie mɔɔ ɔde azɛlɛ kutukpunli ne azo anwuma a.’ (Ayezaya 40:22, New World Translation) Neɛnleanu mbuluku bie mɔ maa ɔda ali kɛ edwɛkɛ mɔɔ bɛhile ɔ bo “kutukpunli” la bahola ahile debie mɔɔ ɛnwie kutukpunli yɛ la, nwomama dɔɔnwo ɛnlie ɛhye ɛndo nu. Kɛ ɔde ye biala la, Baebolo ne ɛnlie ɛndo nu kɛ azɛlɛ ne le tɛtɛlɛ.\n^ ɛden. 3 Revised Edition, Volume 2, mukelɛ 4.\nBaebolo Ne Baebolo Kpuya Mɔɔ Bɛbua Baebolo Ne Nee Abɔdeɛ Nwo Nrɛlɛbɛ Yia Abɔdeɛ Nwo Nrɛlɛbɛ & Baebolo Ne\nFa nwa awie Fa nwa awie Asoo Baebolo Ne Kilehile Kɛ Azɛlɛ Ne Le Tɛtɛlɛ Ɔ?\nijwbq edwɛkɛ 154


Maake 1 | Yintanɛte Zo Baebolo | Ewiade Fofolɛ Ngilebɛbo\nMaake Edwɛkpa 1:1-45\nDwɔn Sɔnevolɛ ne bɔ nolo (1-8)\nGyisɛse ɛzɔnenlɛ (9-11)\nSeetan zɔle Gyisɛse nleanle (12, 13)\nGyisɛse bɔle edwɛkɛhanlɛ ne abo wɔ Galeli (14, 15)\nƐdoavolɛma mɔɔ limoa la ɛvɛlɛlɛ (16-20)\nƆdule sunsum ɛtane (21-28)\nGyisɛse yɛ menli dɔɔnwo ayile wɔ Kapɛnayɛm (29-34)\nƆyɛle asɔne wɔ ɛleka koonwu bie (35-39)\nKokobɛvolɛ bie ayileyɛlɛ (40-45)\n1 Gyisɛse Kelaese, Nyamenle Ara ne anwo edwɛkpa ne mɔlebɛbo: 2 Kɛ mɔɔ ngapezonli Ayezaya hɛlɛle la: “(Nea! Melɛsoa me ɛbɔfoɔ meamaa yealimoa ɛ nyunlu, na yemɔ a ɔbaziezie wɔ adenle nu a.)+ 3 Ɛnelɛ bie ɛlɛtea nu wɔ fienemgbole ne anu kɛ: ‘Bɛziezie Gyihova* adenle ne! Bɛmaa ye ndenle ɛdenrɛ.’”+ 4 Ɛnee Dwɔn Sɔnevolɛ ne wɔ fienemgbole ne anu ɔlɛbɔ ɛzɔnenlɛ mɔɔ gyi ɛkɛ maa anlubɛnwo mɔɔ kɔ ɛtanefakyɛ nu la anwo nolo.+ 5 Na Dwudiya maanzinli ne amuala nee Gyɛlusalɛm amra amuala hɔle ye ɛkɛ, na ɔzɔnenle* bɛ wɔ Azule Dwɔdan ne anu, na bɛhanle bɛ ɛtane ne mɔ wɔ bagua nu.+ 6 Ɛnee Dwɔn wula tɛladeɛ mɔɔ bɛva afunlumu enrinli bɛnwo la yɛɛ nane nwoma bɛlɛte hye ɔ nze zo,+ na ɛnee ɔdi abɛbɛ nee ɛbɔ nu wolɛ.+ 7 Na ɔbɔle nolo kɛ: “Awie li me nzi ɛlɛba mɔɔ ɔlɛ tumi ɔtɛla me a, menfɛta kɛ mekɛbutu mekɛzianyi ye mgbɔlaboa zo nyɛma bɔbɔ.+ 8 Mame, menvale nzule a menzɔnenle bɛ a, na yemɔ ɔbava sunsum nwuanzanwuanza a yeazɔne bɛ a.”+ 9 Mekɛ zɔhane anu, Gyisɛse vi Nazalɛte mɔɔ wɔ Galeli la rale, na ɔmaanle Dwɔn zɔnenle ye wɔ Dwɔdan ne anu.+ 10 Na mɔɔ ɔvi nzule ne anu ɔvindele ala la, ɔnwunle kɛ anwuma ɛbuke na sunsum ne ɛlɛdwu kɛ abubule la ara ɔ nwo zo.+ 11 Na ɛnelɛ bie vi anwuma hanle kɛ: “Ɛle me Ra mɔɔ mekulo wɔ; melie wɔ medo nu.”+ 12 Na ndɛndɛ ne ala sunsum ne maanle ɔhɔle fienemgbole ne anu. 13 Yemɔti ɔdɛnlanle fienemgbole ne anu kenle 40, na Seetan zɔle ye nleanle.+ Ɔ nee nane mɔɔ bɛ nwo yɛ ɛzulolɛ la dɛnlanle, noko anwumabɔvolɛma boale ye.+ 14 Akee mekɛ mɔɔ bɛhyele Dwɔn la, Gyisɛse hɔle Galeli+ hɔbɔle Nyamenle anwo edwɛkpa ne nolo+ 15 na ɔhanle kɛ: “Mekɛ ne mɔɔ bɛhile la ɛdwu, Nyamenle Belemgbunlililɛ ne ɛbikye. Bɛnlu bɛ nwo,+ na bɛlie edwɛkpa ne bɛli.” 16 Mekɛ mɔɔ ɔlua Galeli Nyevile* ne anloa la, ɔnwunle Saemɔn nee ɔ diema Andelu+ kɛ bɛlɛgua bɛ asawu wɔ nyevile ne anu,+ ɔluakɛ bɛle fɛlɛkyevoma.+ 17 Na Gyisɛse zele bɛ kɛ: “Bɛdoa me, na mebamaa bɛahye menli kɛ bɛkye fɛlɛ la.”+ 18 Na ɛkɛ ne ala bɛgyakyile bɛ asawu ne ɛkɛ na bɛdoale ye.+ 19 Ɔhɔle ɔ nyunlu ekyii la, ɔnwunle Zɛbɛdi ara Gyemise nee ɔ diema Dwɔn kɛ bɛde bɛ ɛlɛne nu bɛlɛyɛ bɛ avonle boɛ,*+ 20 na ndɛndɛ ne ala ɔvɛlɛle bɛ. Yemɔti bɛgyakyile bɛ papa Zɛbɛdi nee ɛkpafoma ne wɔ ɛlɛne ne anu na bɛdoale ye. 21 Na bɛhɔle Kapɛnayɛm. Ɛnwomenlelielɛ kenle ne dwule ala la, ɔhɔle nyianusua ne anu na ɔbɔle ɔ bo kɛ ɔkilehile.+ 22 Na kɛzi ɔhilehilele la zinle bɛ nwo, ɔluakɛ ɛnee ɔlɛkilehile bɛ kɛ awie mɔɔ lɛ tumi, na ɔnle kɛ mɛla kilehilevolɛma* ne la.+ 23 Mekɛ ne anu ala, ɛnee nrenyia bie mɔɔ sunsum ɛtane wɔ ɔ nwo la wɔ bɛ nyianusua ne anu, na ɔdeanle nu kɛ: 24 “Duzu a ɛkpondɛ wɔavi yɛ ɛkɛ a, Gyisɛse mɔɔ vi Nazalɛte?+ Wɔra kɛ ɛbazɛkye yɛ ɔ? Meze wɔ sonla holɛ, wɔmɔ a ɛle Nwuanzanwuanzanli ne mɔɔ vi Nyamenle ɛkɛ la!”+ 25 Noko Gyisɛse deanle ye hanle kɛ: “Yɛ koonwu na fi ɔ nwo tu!” 26 Na sunsum ɛtane ne kpusule nrenyia ne kpole kpalɛ,* na ɔdeanle nu kpole na ɔvi ɔ nwo ɔdule. 27 Ɔyɛle menli ne amuala azibɛnwo kpole na bɛbɔle ɔ bo bɛhanle bɛhilele bɛ nwo ngoko kɛ: “Duzu ɛne? Ngilehilelɛ fofolɛ boni a le ɛhye! Ɔtendɛ tumi zo ɔkile sunsum ɛtane ne mɔ bɔbɔ a, bɛtie ye.” 28 Na ndɛndɛ ne ala ɔ nwo edwɛkɛ dɛlɛle hɔle Galeli maanzinli ne anu amuala. 29 Akee bɛvile nyianusua ne anu na bɛ nee Gyemise nee Dwɔn hɔle Saemɔn nee Andelu sua nu.+ 30 Ɛnee ebunlu ɛhye Saemɔn ase*+ na ɔla ɛkɛ, na ɛkɛ ne ala bɛbɔle ye amaneɛ. 31 Ɔhɔle ɔ nwo ɛkɛ ne na ɔzɔle ɔ sa ɔmaanle ye zo. Ebunlu ne hɔle, na ɔkpondɛle debie ɔmaanle bɛ. 32 Ɔdwule nɔsolɛ nu mɔɔ ɛnee sɛnzɛne ne ɛhɔdɔ la, menli bɔle ɔ bo vale bɛdabɛ mɔɔ bɛnde kpɔkɛ la amuala nee bɛdabɛ mɔɔ sunsum ɛtane wɔ bɛ nwo la rɛlɛle ye;+ 33 na sua ne azo amra amuala rayile anlenkɛ ne anloa. 34 Yemɔti ɔyɛle bɛdabɛ mɔɔ ewule ngakyile wɔ bɛ nwo la ayile,+ na ɔdule sunsum ɛtane dɔɔnwo, noko yeammaa sunsum ɛtane ne mɔ andendɛ, ɔluakɛ ɛnee bɛze ye kɛ yemɔ a ɔle Kelaese ne a.* 35 Nwonlomɔ mangyee ne, mɔɔ maanle nu ɛtɛtetele la, ɔdwazole na ɔvindele ɔhɔle ɛleka koonwu bie, na ɔbɔle ɔ bo kɛ ɔyɛ asɔne.+ 36 Noko Saemɔn nee bɛdabɛ mɔɔ ɔ nee bɛ lua la hɔkpondɛle ye 37 na mɔɔ bɛnwunle ye la, bɛzele ye kɛ: “Awie biala ɛlɛkpondɛ wɔ.” 38 Noko ɔzele bɛ kɛ: “Bɛmaa yɛhɔ ɛleka fofolɛ, wɔ azua mɔɔ bikye la azo, amaa meaha edwɛkɛ ne wɔ ɛkɛ ne noko, ɔluakɛ ɛhye ati a membale a.”+ 39 Na ɔhɔhanle edwɛkɛ ne wɔ bɛ nyianu azua ne mɔ anu wɔ Galeli amuala na ɔdule sunsum ɛtane dɔɔnwo.+ 40 Kokobɛvolɛ bie noko rahotole bodole ye na ɔhanle kɛ: “Saa ɛkulo a, maa me nwo ɛde.”+ 41 Alɔbɔlɛ hunle ye, na ɔdenrɛle ɔ sa ɔzɔle ye na ɔzele ye kɛ: “Mekulo! Ɛ nwo ɛde.”+ 42 Ɛkɛ ne ala ye kokobɛ ne hɔle na ɔ nwo dele. 43 Akee ɔbɔle ye kɔkɔ ɛsesebɛ na ɔgyakyile ye ɛkɛ ne ala kɛ ɔhɔ, 44 na ɔzele ye kɛ: “Nea na awie biala ande nwolɛ edwɛkɛ, noko kɔva ɛ nwo kile ɛsɔfo ne na fa wɔ anwodelɛ nwo afɔlebɔlɛ ninyɛne ne mɔ kɔ kɛ mɔɔ Mosisi hanle la,+ amaa yeayɛ daselɛ yeamaa bɛ.”+ 45 Noko nrenyia ne vile ɛkɛ ne la, ɔhɔbɔle ye nolo wɔ ɛleka biala, yemɔti Gyisɛse angola anye ɔ nyunlu angɔ sua biala azo, emomu, ɔhɔdɛnlanle sua ne kandiba ɛleka koonwu bie. Noko bɛvi ɛleka ngakyile bɛrale ɔ nwo ɛkɛ.+\n^ Anzɛɛ “ɔnlomanle; ɔwulale.”\n^ Anzɛɛ “Tandane.”\n^ Anzɛɛ “bɛlɛsa bɛ avonle.”\n^ Giliki aneɛ nu, “maanle nrenyia ne pɛle mgbutike.”\n^ Anzɛɛ “aye ne mame.”\n^ Anzɛɛ ɔkola ɔkile, “bɛze ye sonla holɛ.”


Mateyu 11 | Yintanɛte Zo Baebolo | Ewiade Fofolɛ Ngilebɛbo\nMateyu Edwɛkpa 11:1-30\nBɛhanvole Dwɔn Sɔnevolɛ ne (1-15)\nBɛbuale awolɛndoazo mɔɔ anzo yɛ se la fɔlɛ (16-24)\nGyisɛse ye ɔ Ze ayɛlɛ kɛ yelie bɛlɛvoma yedo nu (25-27)\nGyisɛse gyɛnvayile ne maa bɛ nwo tɔ bɛ (28-30)\n11 Mekɛ mɔɔ Gyisɛse maanle ye ɛdoavolɛma 12 ne adehilelɛ wiele la, ɔvile ɛkɛ ne kɛ ɔkahilehile na yeaha edwɛkɛ ne wɔ bɛ azua ne mɔ azo.+ 2 Mɔɔ Dwɔn la efiade+ na ɔdele gyima mɔɔ Kelaese ɛlɛyɛ la, ɔzoanle ye ɛdoavolɛma+ 3 ɔmaanle bɛhɔbizale ye kɛ: “Wɔmɔ a ɛle Ahenle Mɔɔ Ɛlɛba La, anzɛɛ yɛmaa yɛ nye ɛla awie fofolɛ ade ɔ?”+ 4 Gyisɛse buale bɛ kɛ: “Bɛzia bɛhɔ na bɛhɔha mɔɔ bɛde nee mɔɔ bɛnwu ye la bɛhile Dwɔn kɛ:+ 5 Anyenzinliravolɛma nwu debie+ yɛɛ abuburama tia, kokobɛvolɛma+ te kpɔkɛ yɛɛ anzondiliravolɛma te edwɛkɛ, bɛdwazo mowuamra yɛɛ bɛka edwɛkpa ne bɛkile ehyiavolɛma.+ 6 Anyelielɛ a le awie mɔɔ ɔnrɛlua me nwo zo ɔnrɛdɔ aze la.”+ 7 Mɔɔ bɛdɔle adenle zo kɛ bɛkɔ la, Gyisɛse bɔle ɔ bo hanle Dwɔn anwo edwɛkɛ hilele menli dɔɔnwo ne kɛ: “Duzu a bɛhɔle ye ɛnleanlɛ wɔ fienemgbole ne anu a?+ Ndɔ baka* mɔɔ anwoma ɛlɛkpusu ye la ɔ?+ 8 Ɛnee duzu a bɛhɔle ye ɛnleanlɛ a? Nrenyia mɔɔ wula tɛladeɛ kpalɛ la ɔ? Nea, menli mɔɔ wula adɛladeɛ mgbalɛ* la wɔ arelemgbunli azua nu. 9 Ɛnee akee duzu ati a bɛhɔle a? Bɛhɔnleanle ngapezonli ɔ? Ɛhɛe, ɔle zɔ, na meka meahile bɛ kɛ ɔtɛla ngapezonli bɔbɔ.+ 10 Ɛhye a le ahenle mɔɔ bɛhɛlɛ ɔ nwo edwɛkɛ kɛ: ‘Nea! Melɛsoa me ɛbɔfoɔ meamaa yealimoa ɛ nyunlu, na yemɔ a ɔbaziezie wɔ adenle nu yeamaa wɔ a!’+ 11 Nɔhalɛ nu meka meahile bɛ, wɔ menli mɔɔ mraalɛ ɛwo bɛ la anu, awie biala ɛtɛdwazole mɔɔ le kpole tɛla Dwɔn Sɔnevolɛ ne a, noko awie mɔɔ le ekyi wɔ anwuma Belemgbunlililɛ ne anu la le kpole tɛla ye.+ 12 Ɔvi Dwɔn Sɔnevolɛ ne mekɛ zo badwu ɛnɛ, anwuma Belemgbunlililɛ ne a le bodane mɔɔ menli ɛlɛpele adwu nwo a, na bɛdabɛ mɔɔ bɛlɛpele bɛadwu nwo la sɔ nu ɛsesebɛ.+ 13 Ɔluakɛ Ngapezoma ne nee Mɛla ne amuala, hanle ngapezo radwule Dwɔn anwo zo;+ 14 na saa bɛkulo kɛ bɛdie bɛto nu a, yemɔ a le ‘Yilaegya ne mɔɔ bara la.’+ 15 Bɛmaa mɔɔ lɛ ɛnzolɛ la ɛdie. 16 “Nwane anwo a menva awolɛndoazo ɛhye mendo a?+ Ɔle kɛ ngakula mɔɔ bɛde gua zo na bɛlɛtea nu bɛavɛlɛ bɛ gɔnwo mɔ 17 kɛ: ‘Yɛbɔle fulutu yɛmaanle bɛ noko bɛanzi agole; yɛdole alɔbɔlɛ edwɛne noko bɛanli nyane.’ 18 Zɔhane ala a Dwɔn rale la, yeanli yɛɛ yeanno, noko menli se, ‘Ɔlɛ sunsum ɛtane.’ 19 Sonla Ra ne ɛra, ɔdi na ɔno,+ noko menli se, ‘Nea! Nrenyia adidikpoku nee nzanli, adwuledievolɛma nee ɛtanevolɛma agɔnwo.’+ Noko nrɛlɛbɛ dua mɔɔ vi ye gyimayɛlɛ nu ba la azo di benle.”+ 20 Akee ɔbɔle ɔ bo ɔdeanle azua mɔɔ ɔyɛle nwanwane gyima dɔɔnwo wɔ zo la, ɔluakɛ bɛannu bɛ nwo: 21 “Koleezen, gyakɔ! Bɛteseeyeda, gyakɔ! ɔluakɛ nwanwane gyima mɔɔ bɛyɛle ye wɔ bɛ avinli la, saa bɛyɛle ye wɔ Taya nee Saedɛn a, anrɛɛ bɛnlunle bɛ nwo bɛhedale ɛrele na bɛbɔle nzonle dɛbadɛba.+ 22 Noko meka meahile bɛ kɛ, wɔ Ndɛnebualɛ Kenle ne, ɔbayɛ bɛtɛɛ yeamaa Taya nee Saedɛn yeadɛla bɛ.+ 23 Na wɔmɔ Kapɛnayɛm,+ bɛbamaa wɔ zo bɛahɔ anwuma ɔ? Nla* nu a ɛbadwu wɔahɔ a;+ ɔluakɛ saa nwanwane gyima mɔɔ bɛyɛle ye wɔ wɔ nu la, bɛyɛle ye wɔ Sodɔm a, anrɛɛ ɛnɛ nee ɛnɛ ala ɔtɛbɔ ɛkɛ. 24 Noko meka meahile bɛ kɛ, wɔ Ndɛnebualɛ Kenle ne, ɔbayɛ bɛtɛɛ yeamaa Sodɔm yeadɛla bɛ.”+ 25 Mekɛ zɔhane, Gyisɛse hanle kɛ: “Egya, anwuma nee azɛlɛ Menle,* meye wɔ ayɛlɛ wɔ bagua nu, ɔluakɛ wɔva ninyɛne ɛhye mɔ wɔvea nrɛlɛbɛvolɛma nee nwomama na wɔye wɔhile ngakula.+ 26 Ɛhɛe, O Egya, ɔluakɛ ɛnee ɛhye a le adenle mɔɔ ɛ nye die nwo a. 27 Me Ze ɛva ninyɛne kɔsɔɔti ɛmaa me,+ na awie biala ɛnze Ralɛ ne kpalɛ kɛ Selɛ ne;+ yɛɛ awie biala ɛnze Selɛ ne kpalɛ kɛ Ralɛ ne nee awie biala mɔɔ Ralɛ ne kulo kɛ ɔda ye ali ɔkile ye la.+ 28 Bɛdabɛ mɔɔ bɛvɛ na bɛzo adesoa la amuala, bɛrɛla me nwo ɛke, na mebamaa bɛalie bɛ menle. 29 Bɛva me gyɛnvayile ne bɛdo bɛ kɔme zo na bɛzukoa me, ɔluakɛ mele bɛtɛɛ yɛɛ mebɛlɛ me nwo aze wɔ ahonle nu,+ na bɛ nwo* kɛdɔ bɛ. 30 Na me gyɛnvayile ne ɛmmaa bɛ kɔme ɛnyɛ bɛ nyane, yɛɛ me adesoa ne ɛnyɛ ɛlomboɛ.”\n^ Anzɛɛ “keda ndanlɛ kpalɛ.”


Gyima ne 4 | Yintanɛte Zo Baebolo | Ewiade Fofolɛ Ngilebɛbo\nƐzoanvolɛma Gyima 4:1-37\nBɛhyele Pita nee Dwɔn (1-4)\nDiedima ne dwule mrenyia 5,000 (4)\nEdwɛkɛlilɛ wɔ Sanhedelin ne anyunlu (5-22)\n‘Yɛnrɛhola yɛnrɛgyakyi ye ɛhanlɛ’ (20)\nAkɛnrazilɛ nwo asɔneyɛlɛ (23-31)\nƐdoavolɛma ne hyɛle ninyɛne mɔɔ bɛlɛ la (32-37)\n4 Mɔɔ bɛ mu nwiɔ bɛlɛtendɛ bɛahile menli ne la, ɛsɔfo ne mɔ, ɛzonlenlɛsua ne azo neavolɛ ne, nee Sadusiima+ ne rale bɛ nwo zo. 2 Menli ɛhye mɔ vale ɛya ɔluakɛ ɛnee ɛzoanvolɛma ne ɛlɛkilehile menli ne na bɛlɛka Gyisɛse mɔɔ bɛdwazo ye bɛvi mowuamra anu la anwo edwɛkɛ wienyi.*+ 3 Ɔti bɛhyele bɛ na bɛhɔguale bɛ efiade+ bɛmaanle aleɛ hyenle, ɔluakɛ ɛnee aleɛ ɛdwo. 4 Noko, bɛdabɛ mɔɔ bɛdiele edwɛkɛ ne la anu dɔɔnwo liele lile, na mrenyia ne mɔ dodo rayɛle kɛyɛ 5,000.+ 5 Aleɛ hyenle la, bɛ tumivolɛma ne, mgbanyima ne mɔ yɛɛ mɛla kilehilevolɛma* ne yiale nu wɔ Gyɛlusalɛm, 6 ɛnee ɛsɔfo kpanyinli Anase,+ Keeyafase,+ Dwɔn, Alɛzanda nee ɛsɔfo kpanyinli ne anwo amra kɔsɔɔti boka nwo. 7 Bɛmaanle Pita nee Dwɔn ragyinlanle bɛ avinli na bɛbizale bɛ kɛ: “Tumi boni anzɛɛ nwane duma nu a bɛluale bɛyɛle ɛhye a?” 8 Na Pita mɔɔ ɛnee sunsum nwuanzanwuanza ne ɛyi ye tɛkɛɛ+ la zele bɛ kɛ: “Yizilayɛ tumivolɛma nee bɛ mgbanyima, 9 saa ɛnɛ bɛlɛbizebiza yɛ debie kpalɛ mɔɔ yɛyɛ yɛmaa nrenyia abubura ye la anwo edwɛkɛ,+ na bɛkulo kɛ bɛnwu ahenle mɔɔ maanle nrenyia ɛhye dele kpɔkɛ la a, 10 ɛnee bɛ nee Yizilayɛma kɔsɔɔti ɛnwu ye kɛ ɔlua Gyisɛse Kelaese mɔɔ vi Nazalɛte+ mɔɔ bɛhunle ye wɔ baka zo+ na Nyamenle ɛdwazo ye ɛvi mowuamra anu+ la duma nu a nrenyia ɛhye ɛde kpɔkɛ na ɔgyi bɛ nyunlu ɛke a. 11 Ɛhye a le ‘bolɛ ne mɔɔ bɛmɛ suasivoma bɛbule ye kɛ nwolɛ ɛngyia noko yerayɛ mgbɛnezo bolɛ mɔɔ anwo hyia kpalɛ la.’*+ 12 Bieko, ngoanelielɛ ɛnle awie gyɛne biala anu, ɔluakɛ duma gyɛne+ biala ɛnle aleɛabo mɔɔ bɛva bɛmaa menli mɔɔ yɛbalua zo yɛanyia ngoane a.”+ 13 Mekɛ mɔɔ bɛnwunle akɛnrasesebɛ* mɔɔ Pita nee Dwɔn vale dendɛle, na bɛnwunle kɛ bɛnze nwoma* yɛɛ bɛnlɛ dibilɛ la,+ ɔzinle bɛ nwo. Na akee bɛnwunle kɛ ɛnee bɛ nee Gyisɛse a lua a.+ 14 Mɔɔ bɛnwunle kɛ nrenyia ne mɔɔ bɛyɛ ye ayile la gyi bɛ nwo ɛkɛ ne la,+ bɛangola bɛanga nwolɛ edwɛkɛ biala.+ 15 Ɔti bɛmaanle bɛvile Sanhedelin asalo ɛkɛ ne bɛvindele na bɛbɔle ɔ bo bɛzuzule mɔɔ bɛbayɛ la anwo, 16 bɛhanle kɛ: “Kɛzi ɔwɔ kɛ yɛyɛ menli ɛhye mɔ ɛ?+ Ɔluakɛ, nɔhalɛ nu, bɛyɛ nwanwane debie mɔɔ Gyɛlusalɛmma kɔsɔɔti ɛnwu ye a,+ yɛɛ yɛngola yɛnga kɛ ɔnle zɔ. 17 Amaa ɛhye angɔ zo andɛlɛ menli ne anu la, bɛmaa yɛnwunlonwunla bɛ na yɛha yɛhile bɛ kɛ bɛmmadua duma ɛhye azo bɛtendɛ bɛkile awie biala bieko.”+ 18 Yemɔti bɛvɛlɛle bɛ na bɛduale bɛ kɛ bɛmmadua Gyisɛse duma nu bɛka edwɛkɛ biala anzɛɛ bɛkilehile. 19 Noko Pita nee Dwɔn buale bɛ kɛ: “Saa ɔle kpalɛ wɔ Nyamenle anyunlu kɛ yɛkɛdie bɛ na tɛ Nyamenle a, ɛnee bɛdabɛ bɛbua. 20 Na yɛmɛ, yɛnrɛhola yɛnrɛgyakyi ninyɛne mɔɔ yɛnwu ye nee mɔɔ yɛde la anwo edwɛkɛ ɛhanlɛ.”+ 21 Yemɔti mɔɔ bɛnwunlonwunlanle bɛ bieko la, bɛgyakyile bɛ ɔluakɛ bɛannyia debie biala mɔɔ bɛgyinla zo bɛahwe bɛ nzo a, yɛɛ eza ɔlua menli ne ati,+ ɔluakɛ ɛnee bɛ muala bɛlɛwula Nyamenle anyunlunyia wɔ mɔɔ ɛzi la anwo. 22 Ɔluakɛ ɛnee nrenyia ne mɔɔ bɛyɛle ye ayile wɔ nwanwane* adenle zo la ɛbo ɛvolɛ 40. 23 Mekɛ mɔɔ bɛgyakyile bɛ la, bɛhɔle bɛ gɔnwo mɔ anwo ɛkɛ na bɛhanle mɔɔ ɛsɔfo mgbanyinli nee mgbanyima ne mɔ ɛha ɛhile bɛ la bɛhilele bɛ. 24 Mɔɔ bɛdele ɛhye la, bɛmaanle bɛ ne zo na bɛbɔle nu bɛzɛlɛle Nyamenle kɛ: “Tumivolɛ Awulae, wɔmɔ a ɛbɔle anwuma nee aze* nee nyevile nee mɔɔ wɔ nu la amuala a,+ 25 na ɛluale sunsum nwuanzanwuanza ne azo ɛmaanle yɛ nenyia Devidi+ mɔɔ le wɔ sonvolɛ la hanle kɛ: ‘Duzu ati a maanle maanle ne mɔ yɛ basabasa na menli dwenledwenle ninyɛne mgbane nwo ɛ? 26 Azɛlɛ ye azo arelemgbunli dwazole gyinlanle yɛɛ tumivolɛma bɔle nu yɛle ko na bɛdwazole bɛtiale Gyihova* nee ahenle mɔɔ yekpokpa ye la.’*+ 27 Nɔhalɛ nu, Hɛlɔdo nee Pɔnteɛse Paelɛte+ yɛɛ maanle maanle ne anu amra nee Yizilayɛma rayiale nu wɔ suakpole ɛhye azo na bɛdwazole bɛtiale wɔ sonvolɛ nwuanzanwuanza Gyisɛse mɔɔ ɛkpokpale ye la,+ 28 bɛyiale nu bɛyɛle mɔɔ ɛhanle ɛdole ɛkɛ ne la. Ɛhye mɔ zile ɔluakɛ ɛlɛ tumi yɛɛ ɔ nee wɔ ɛhulolɛdeɛ* le ko.+ 29 Yemɔti Gyihova,* nea bɛ ɛnwunlonwunlanlɛ ne na maa wɔ ngɛkɛlɛ ɛhɔ zo ɛva akɛnrazilɛ ɛha wɔ edwɛkɛ ne, 30 na kile wɔ tumi wɔ ayileyɛlɛ nu na maa sɛkɛlɛneɛ nee nwanwane ninyɛne+ ɛlua wɔ sonvolɛ nwuanzanwuanza Gyisɛse duma nu ɛrɛla.”+ 31 Na mɔɔ bɛyɛle nzɛlɛlɛ* ɛsesebɛ la, ɛleka mɔɔ bɛyiale la kpusule, na sunsum nwuanzanwuanza ne yile bɛ muala tetɛkɛɛ+ na bɛvale akɛnrazilɛ bɛhanle Nyamenle edwɛkɛ ne.+ 32 Bieko, menli dɔɔnwo ne mɔɔ liele lile la nyianle ahonle nee adwenle* ko, na bɛ nuhua ko bɔbɔ anga kɛ ninyɛne mɔɔ ɔlɛ la le ɔ ngome ye ɛdeɛ, emomu bɛhyɛle debie biala mɔɔ bɛlɛ la.+ 33 Na ɛzoanvolɛma ne vale tumi kpole hɔle zo lile Awulae Gyisɛse ewudwazo ne anwo daselɛ,+ na bɛlole bɛ kɔsɔɔti kpole kpalɛ. 34 Nɔhalɛ nu, bɛ nuhua biala angyia debie,+ ɔluakɛ bɛdabɛ mɔɔ bɛlɛ azɛlɛ anzɛɛ azua la dɔnenle bɛ na bɛvale mɔɔ bɛnyianle la bɛrale, 35 na bɛvale bɛraguale ɛzoanvolɛma ne agyakɛ abo.+ Na bɛdabɛ noko bɛhyɛle bɛmaanle awie biala nyianle bie kɛ mɔɔ ye ngyianlɛ ne de la.+ 36 Ɔti Dwosefi mɔɔ eza ɛzoanvolɛma ne donle ye Baanabase+ (ɔ bo kile, “Arɛlekyekyelɛ Ralɛ”), Livaenli bie mɔɔ vi Saepelɛse la, 37 ɛnee lɛ azɛlɛ, ɔdɔnenle ye na ɔvale ezukoa ne ɔrɛlɛle ɛzoanvolɛma ne.+\n^ Anzɛɛ “Gyisɛse ewudwazo ɛdeɛ ne.”\n^ Bɛfa bolɛ ɛhye bɛto bane nwiɔ ayia zo bɛmaa ɔgyinla kpundii.\n^ Anzɛɛ “akɛnrazilɛ.”\n^ Ɔkile kɛ, bɛangɔ relabaema sukulu ne mɔ bie; tɛ kɛ bɛnze kenga anzɛɛ kɛlɛ.\n^ Anzɛɛ “sɛkɛlɛneɛ.”\n^ Anzɛɛ “ye Kelaese ne.”\n^ Giliki aneɛ nu, “wɔ kpɔkɛbɔlɛ.”\n^ Anzɛɛ “asɔne.”\n^ Giliki aneɛ nu, “ɛkɛla.” Nea Edwɛkɛbohilelɛ.\nGyima ne 4


Gyɛlɛmaya 49 | Yintanɛte Zo Baebolo | Ewiade Fofolɛ Ngilebɛbo\nNgapezo mɔɔ tia Amɔn (1-6)\nNgapezo mɔɔ tia Yidɔm (7-22)\nYidɔm maanle ne ɛnrɛdɛnla ɛkɛ bieko (17, 18)\nNgapezo mɔɔ tia Damasekɛse (23-27)\nNgapezo mɔɔ tia Kidaa nee Heezɔ (28-33)\nNgapezo mɔɔ tia Yilam (34-39)\n49 Mɔɔ Gyihova ɛha ye wɔ Amɔnoma anwo la ɛne:+ “Yizilayɛ ɛnlɛ mralɛ mrenyia ɔ? Ɔnlɛ koliagya ɔ? Duzu ati a Malekam+ ɛva Gaade azɛlɛ ne ɛ?+ Na duzu ati a ye menli de Yizilayɛ azuamgbole ne mɔ azo a?” 2 “Ɛhye ati, nea! mekɛ ɛlɛba,’ Gyihova a se a,‘Mɔɔ mebamaa bɛade konle aweɛne ne* wɔ Amɔnoma suakpole Relaba azo a.+ Ɔbayɛ kɛ ezukue mɔɔ ɛdɔ mgbane la,Na bɛbado senle wɔ azua mɔɔ zuozua ye la azo.’ Na Yizilayɛ balie menli mɔɔ liele ye azɛlɛ ne la noko azɛlɛ,’+ Gyihova a se a. 3 O Hɛhyebɔnoma, bɛzu alɔbɔlɛ ɛzunlɛ, ɔluakɛ bɛzɛkye Eyae! O azua mɔɔ zuozua Relaba la, bɛzu. Bɛheda ɛrele. Bɛzu alɔbɔlɛ ɛzunlɛ na bɛkpɔsa mboane tunli ne mɔ anu,Ɔluakɛ Malekam bahɔ akɛlɛzonlenlɛ nu,Ɔ nee ye ɛsɔfoma nee ye mgbanyima ne mɔ amuala.+ 4 O ralɛ raalɛ mɔɔ ɛnli nɔhalɛ, duzu ati a ɛfa wɔ mbɔnza ne mɔNee wɔ azɛlɛ sɛsɛ mɔɔ kye aleɛ la ɛtu ɛ nwo,Ɛfa ɛ nwo ɛto wɔ anwonyia zoNa ɛka kɛ: “Nwane a bara me nwo zo a?”’” 5 “‘Nea, melɛmaa debie mɔɔ yɛ ɛzulolɛ la ara ɛ nwo zo,’ Tumivolɛ Awulae, ɛlɔne Gyihova a se a,‘Ɔvi bɛdabɛ mɔɔ bɛzuozua wɔ la amuala ɛkɛ. Bɛbabɔ bɛ asande bɛahɔ ɛleka biala,Na awie biala ɛnrɛboɔboa bɛdabɛ mɔɔ bɛbanriandi la anloa.’” 6 “‘Noko nzinlii mebaboɔboa Amɔnoma mɔɔ wɔ akɛlɛzonlenlɛ nu la anloa,’ Gyihova a se a.” 7 Mɔɔ ɛlɔne Gyihova ɛha ye wɔ Yidɔm anwo la ɛne: “Nrɛlɛbɛ ɛwie Timan ɔ?+ Folɛdulɛ kpalɛ ɛbɔ bɛdabɛ mɔɔ bɛlɛ ndelebɛbo la ɔ? Bɛ nrɛlɛbɛ ɛkpɔlɔ ɔ? 8 O Didanema, bɛnriandi, bɛzia bɛ nzi!+ Bɛhɔvea azɛlɛ bo! Ɔluakɛ mebamaa Yisɔ anwu amaneɛWɔ mekɛ mɔɔ mebahakyi me nye wɔ ɔ nwo zo la. 9 Saa menli mɔɔ tete vanye ma la a rale ɛ nwo zo a,Asoo anrɛɛ bɛnrɛgyakyi bie bɛnrɛmaa awie mɔ ɛnrɛtete ɔ? Saa nwule rale ɛkɛ ne nɔɔzo a,Anrɛɛ bɛbazɛkye ninyɛne mɔɔ bɛkulo kɛ bɛsɛkye ye la ala.+ 10 Noko mebalie Yisɔ anwo debie biala. Mebamaa ye feabelɛ ne mɔ anwo ala ɛkɛ,Amaa yeangola fea. Bɛbazɛkye ɔ mra, ɔ mediema nee ɔ gɔnwo mɔ amuala,+Na ɔbavi ɛkɛ.+ 11 Gyakyi wɔ nrisa mralɛ ne mɔ,Na mebanlea bɛ,Na wɔ ahunlanvolɛ mraalɛ bɛalie me ali.” 12 Ɔluakɛ mɔɔ Gyihova ɛha la ɛne: “Nea! Saa menli mɔɔ ɔnle kɛ bɛno kanrɛlɛ ne anu la bɛanlo a, ɛnee wɔmɔ yɛɛ ɛbava ɛ nwo wɔali a? Ɛnrɛva ɛ nwo ɛnrɛli, ɔwɔ kɛ ɛno kanrɛlɛ ne anu.”+ 13 “Ɔluakɛ meva me nwo meha ndane,” Gyihova a se a, “kɛ Bɔzela bahakyi debie ɛzulolɛ bie,+ anyiemgba,* ɛzɛkyelɛ nee amowa; yɛɛ ye azuamgbole ne mɔ amuala bɛadɔ mgbane dahuu.”+ 14 Mede amaneɛ bie mevi Gyihova ɛkɛ,Yezoa awie wɔ maanle maanle ne mɔ anu kɛ: “Bɛboɔboa bɛ nloa na bɛhɔ ɔ nwo zo;Bɛziezie bɛ nwo bɛmaa konle.”+ 15 “Ɔluakɛ, nea! Memaa wɔyɛ ekyi kpalɛ wɔ maanle maanle ne mɔ anu,Menli ɛmbu wɔ bie.+ 16 Ɛzulolɛ mɔɔ ɛka menliNee wɔ ahonle nu anwomemaazo* ne ɛbɛlɛbɛla wɔ,O wɔmɔ mɔɔ ɛde bodane zo,Ɛde awoka ndendenle zo. Saa ɛyɛ wɔ sane wɔ anwuma kɛ kɔleɛ bɔbɔ a,Nehane a mebaye wɔ meavi meadwula wɔ aze a,” Gyihova a se a. 17 Na Yidɔm bahakyi debie ɛzulolɛ bie.+ Awie biala mɔɔ bapɛ nu wɔ ɔ nwo ɛkɛ ne la bava ɛzulolɛ anlea na yeabɔ nvonloma ɔlua ye amaneɛnwunlɛ ne mɔ kɔsɔɔti ati. 18 Kɛ mɔɔ bɛbutule Sodɔm nee Gomɔla nee azuamgbole mɔɔ zuozua bɛ la anye aze la,”+ Gyihova a se a, “zɔhane ala a awie biala ɛnrɛdɛnla zolɛ, yɛɛ awie biala ɛnrɛzokoɛ ɛkɛ a.+ 19 “Nea! Awie bara adidileka ne mɔɔ gyi kpundii la anwo ɛkɛ ne kɛ awenade+ mɔɔ vi Dwɔdan kpɔkɛmile ne anu la, noko wɔ mekɛ ekyi bie ala anu mebamaa yeanriandi yeavi ɔ nwo ɛkɛ. Na mebaye awie meamaa yeanlea ɔ nwo zo. Na nwane a le kɛ medame a, na nwane a kɛhola nee me kɛdwudwu a? Mboaneneavolɛ boni a kɛhola kɛgyinla me nyunlu a?+ 20 Ɛhye ati, bɛdie kpɔkɛ mɔɔ Gyihova ɛbɔ ye wɔ Yidɔm anwo nee adwenle mɔɔ yeva ye wɔ Timanema anwo la:+ Nɔhalɛ nu, bɛbahwenle mboane ngyikyi ne mɔ aze bɛahɔ. Na bɛdabɛ ti ɔbamaa bɛ tɛnlabelɛ ne adɔ mgbane.+ 21 Bɛ azedɔlɛ ne dede ɛmaa azɛlɛ ne ɛkpusu. Bɛte ɛzunlɛ! Bɛte bɛ ne wɔ Nyevile Kɔkɔlɛ ne anloa lɔ.+ 22 Nea! Kɛ mɔɔ kɔleɛ yɛ ye la, ɔbavi anwuma yeara aze,+Na yeadɛlɛ ɔ ndɛba anu wɔ Bɔzela anwo zo.+ Kenle zɔhane, Yidɔm ɛlɔnema ahonleBayɛ kɛ raalɛ mɔɔ ɛlɛwo la ahonle.” 23 Damasekɛse ɛdeɛ ɛne:+ “Bɛgua Heemate+ nee Aapade anyunlu aze,Ɔluakɛ bɛde amaneɛ ɛtane. Ɛzulolɛ ɛha bɛ. Nyevile ne ɛyɛ begyebegye na ɔngola ɔngyinla dii. 24 Damasekɛse ahonle ɛdu. Yehakyi ɔ nye kɛ ɔnriandi, noko ɛzulolɛ ɛha ye. Anwongyelelɛ nee nyane ɛkyekye ye,Kɛ raalɛ mɔɔ ɛlɛwo la. 25 Duzu ati a bɛtɛkpole ayɛlɛyelɛ suakpole ne,Anyelielɛ suakpole ne ɛ? 26 Ɔluakɛ ye mgbavolɛ bɛadɔ amolɛ nu wɔ ye gua ne mɔ azo,Na ɛlɔnema ne mɔ amuala baminli wɔ kenle zɔhane,” ɛlɔne Gyihova a se a. 27 “Mebado senle wɔ Damasekɛse bane ne anu,Na ɔbayela Bɛne-heedade aranemgbole ne mɔ.”+ 28 Mɔɔ Gyihova ɛha ɛhile Kidaa+ nee Heezɔ arelemgbunlililɛ mɔɔ Babelɔn Belemgbunli Nɛbukadenɛza zɛkyele bɛ la ɛne: “Bɛdwazo, bɛhɔ Kidaa,Na bɛhɔhu ngakula mɔɔ vi Aduduleɛ la. 29 Bɛbava bɛ ɛdanlɛ azua nee bɛ mboane bɛahɔ,Bɛ ndanlɛ mɔɔ bɛfa bɛyɛ ɛdanlɛ azua nee bɛ ninyɛne kɔsɔɔti. Bɛbava bɛ afunlumu bɛahɔ,Bɛbazu bɛavɛlɛ* bɛ kɛ, ‘Ɛzulolɛ ɛbɔ yɛ ɛyia!’” 30 “O Heezɔ amra, bɛnriandi, bɛhɔ moamoa! Bɛhɔvea azɛlɛ bo,” Gyihova a se a. “Ɔluakɛ Babelɔn Belemgbunli Nɛbukadenɛza ɛbɔ bɛ nwo kpɔkɛ ɛtane,Na yeva bɛ nwo adwenle ɛtane.” 31 “Bɛdwazo, bɛvo bɛhɔ maanle ne mɔɔ de anzodwolɛ nu la anwo zo,Ɔde ɛkɛ ne koonwu!” Gyihova a se a. “Ɔnlɛ nlenkɛ anzɛɛ mbulalɛ mɔɔ gua nlenkɛ nzi la; bɛ ngome a bɛde a. 32 Bɛ afunlumu ne mɔ bayɛ afedeɛ,Yɛɛ bɛbave bɛ nyɛmoa dɔɔnwo ne. Mebabɔ bɛ asande meagua anwoma kɔsɔɔti anu,*Bɛdabɛ mɔɔ bɛkpa bɛ kɛsa la,+Na mebamaa bɛ amaneɛnwunlɛ avi ɛleka kɔsɔɔti ara,” Gyihova a se a. 33 “Na Heezɔ bayɛ ɛzonlɛ dabelɛ,Ɔbadɔ mgbane dahuu. Awie biala ɛnrɛdɛnla zolɛ,Yɛɛ awie biala ɛnrɛzokoɛ ɛkɛ.” 34 Wɔ Dwuda Belemgbunli Zɛdikaya+ tumililɛ mɔlebɛbo, Gyihova edwɛkɛ mɔɔ rale ngapezonli Gyɛlɛmaya ɛkɛ wɔ Yilam+ anwo la ɛne: 35 “Mɔɔ ɛlɔne Gyihova ɛha la ɛne, ‘Nea, melɛbubu Yilam ɛda ne anu,+ bɛ anwosesebɛ ɛvileka ne. 36 Mebamaa anwoma nna avi azɛlɛ muleɛ nna ne azo ara Yilam anwo zo, na mebabɔ bɛ asande meahɔ anwoma ɛhye mɔ amuala anu. Maanle biala ɛnle ɛkɛ ne mɔɔ Yilamma mɔɔ bɛbɔ bɛ asande la ɛnrɛhɔ nu a.’” 37 “Mebazɛkye Yilamma wɔ bɛ kpɔvolɛma anye zo nee bɛdabɛ mɔɔ bɛlɛkpondɛ bɛ bɛahu bɛ* la anye zo; na mebamaa munzule ado bɛ, me ɛya wuluwulu ne,” Gyihova a se a. “Mebazoa konle dadeɛ meali bɛ nzi kɔkpula kɛ mebabɔ bɛ bo zo bɔkɔɔ.” 38 “Na mebava me belemgbunli ebia ne meazie Yilam,+ na mebazɛkye belemgbunli ne nee mgbanyima mɔɔ wɔ ɛkɛ la,” Gyihova a se a. 39 “Noko wɔ awieleɛ mekɛ ne anu, mebaboɔboa Yilamma mɔɔ wɔ akɛlɛzonlenlɛ nu la anloa,” Gyihova a se a.\n^ Anzɛɛ ɔkola ɔkile, “konle ne.”\n^ Anzɛɛ “agolobɛnwo.”\n^ Anzɛɛ “bɛahile.”\n^ Anzɛɛ “ɛleka kɔsɔɔti.”\n^ Hibulu aneɛ nu, “bɛlɛkpondɛ bɛ ɛkɛla.”


Nyamenle Bu Menli Kɔsɔɔti Kɛ Bɛsɛ | Bikye Nyamenle\nKENGA YE WƆ Afrikaans Albanian Amharic Arabic Armenian Armenian (West) Aymara Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kongo Korean Kwangali Lingala Lithuanian Luo Malagasy Maya Mazatec (Huautla) Myanmar Nahuatl (Northern Puebla) Ngabere Norwegian Nzema Ossetian Papiamento (Aruba) Papiamento (Curaçao) Polish Portuguese (Brazil) Quechua (Bolivia) Quichua (Imbabura) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Tetun Dili Thai Tigrinya Tiv Tsonga Turkish Twi Ukrainian Urdu Vietnamese Wayuunaiki Xhosa Yoruba Zulu\nAwie ɛyɛ nyeyenu ɛhile wɔ ɛlɛ ɔ? Asoo wɔbiza debie noko ɛ sa anga ye, bɛanyɛ debie bɛammaa wɔ, anzɛɛ bɛanli wɔ eni ɔluakɛ kɛzi ɛ nwo nane de, aneɛ mɔɔ ɛka anzɛɛ gyinlabelɛ mɔɔ ɛlɛ la ati? Saa bie ɛdo wɔ ɛlɛ a ɛnee tɛ ɛ ngomekye ɔ. Noko akee, edwɛkɛ mɔɔ yɛ anyelielɛ la ɛne: Anyiemgba zɛhae mɔ ɛbu wɔ azɛlɛ ye azo ɛdeɛ, noko bie ɛnle anwuma. Keleseɛne ɛzoanvolɛ Pita hanle ye wienyi kɛ, “Nyamenle bu menli kɔsɔɔti kɛ bɛsɛ.”—Kenga Gyima ne 10:34, 35.\nPita hanle edwɛkɛ ɛhye wɔ ɛleka bie mɔɔ ɔnda ɔnyɛ zɔ la—Kɔnileɛse mɔɔ ɔnle Dwuunli la sua nu. Dwuunli Pita dɛnlanle aze wɔ mekɛ mɔɔ ɛnee Dwuuma bu menli mɔɔ bɛnle Dwuuma la kɛ bɛ nwo ɛnde na bɛ nee bɛ ɛndu wɔ adenle biala azo la. Yemɔti, duzu ati a Pita hɔle Kɔnileɛse sua nu a? Yɛka ye sikalɛ a, Gyihova Nyamenle a hyehyɛle kɛ bɛyia ɛkɛ a. Pita nyianle ɛnyelɛzodeɛnwunlɛ na bɛhanle bɛhilele ye wɔ nu kɛ: “Debie mɔɔ Nyamenle ɛde nwolɛ la mmaka kɛ nwolɛ ɛnde.” Ɛnee Pita ɛnze kɛ Kɔnileɛse ɛlumua ɛnwu ɛnyelɛzodeɛnwunlɛ, na anwumabɔvolɛ ɛha ɛhile ye kɛ ɔmaa bɛhɔvɛlɛ Pita. (Gyima ne 10:1-15) Mekɛ mɔɔ Pita nwunle kɛ Gyihova a ɛmaa yera ye zɔ la, yeanyɛ koonwu na ɔdendɛle.\nPita hanle kɛ: “Nɔhalɛ, menwu ye wienyi kɛ Nyamenle bu menli kɔsɔɔti kɛ bɛsɛ.” (Gyima ne 10:34) Giliki edwɛkɛkpɔkɛ mɔɔ bɛhile ɔ bo kɛ “bɛsɛ” la ɛnee kile “sonla nyunlu mɔɔ bɛnea.” (The Kingdom Interlinear Translation of the Greek Scriptures) Nwomanli ko kilehile edwɛkɛkpɔkɛ ɛhye anu kɛ: “Ɔkile ndɛnebuavolɛ mɔɔ nea sonla nyunlu na ɔbua ye ndɛne, tɛ ye edwɛkɛ ne anwo ɔ, na kɛmɔ ɔkulo ahenle anzɛɛ ɔngulo ye edwɛkɛ la ati ɔ.” Nyamenle ɛnnea awie anyunlu na ɔngulo bie ɔndɛla bie ɔluakɛ asolo bɛ nwo nane, maanle mɔɔ bɛvi nu, bɛ gyinlabelɛ anzɛɛ ninyɛne bie mɔ ati.\nEmomu, Gyihova nwu mɔɔ wɔ yɛ ahonle nu la. (1 Samoɛle 16:7; Mrɛlɛbulɛ 21:2) Pita doale zo hanle kɛ: “Awie biala mɔɔ sulo ye na ɔdi boɛ la ɔdie ye ɔto nu, yɛɛ ɔnnea ɛleka mɔɔ ɔvi nee maanle holɛ ko mɔɔ ɔvi nu la.” (Gyima ne 10:35) Saa yɛsulo Nyamenle a ɔkile kɛ yɛbu ye, yɛdi ye eni, yɛdie ye yɛdi, na yɛgyakyi debie biala mɔɔ ɛnzɔ ɔ nye la. Yɛdi boɛ, kile kɛ yɛfi yɛ ɛhulolɛ nu yɛyɛ mɔɔ tenrɛ wɔ Nyamenle anye zo la. Gyihova anye die sonla mɔɔ ɛzulolɛ ka ye maa ɔfi ahonle nu ɔyɛ mɔɔ tenrɛ la.—Mɛla ne 10:12, 13.\nGyihova vi anwuma nehane nea azɛlɛ ye azo a, ɔnwu menli ko ne ala—alesama abusua ne\nSaa bɛyɛ nyeyenu bɛhile wɔ anzɛɛ bɛnyia ɛ nwo adwenletane a, ɔwɔ kɛ Pita edwɛkɛ ne mɔɔ ɔhanle ye wɔ Nyamenle anwo la kyekye ɛ rɛle. Gyihova ɛlɛtwe maanle kɔsɔɔti anu menli ahɔ nɔhalɛ ɛzonlenlɛ nu. (Dwɔn 6:44; Gyima ne 17:26, 27) Ɔtie ye azonvolɛ asɔneyɛlɛ na ɔdi nwolɛ gyima ɔnva nwo kɛzi bɛ nwo nane de, maanle mɔɔ bɛvi nu anzɛɛ bɛ gyinlabelɛ. (1 Arelemgbunli 8:41-43) Yɛbahola yɛanyia anwodozo kɛ saa Gyihova vi anwuma nehane nea azɛlɛ ye azo a, ɔnwu menli ko ne ala—alesama abusua ne. Ɛhye ɛha wɔ ɛmaa wɔnyia ɛhulolɛ kɛ ɛbazukoa Nyamenle ɛhye mɔɔ bu menli kɔsɔɔti kɛ bɛsɛ la anwo ninyɛne dɔɔnwo ɔ?\nBaebolo ɛgengalɛ maa June\nDwɔn 17-21–Gyima ne 1-10\nFa nwa awie Fa nwa awie Gyihova “Bu Menli Kɔsɔɔti Kɛ Bɛsɛ”


Releehabe Nyianle Gyihova Anu Diedi | Fa Kilehile Ɛ Mra\nFa Kilehile Ɛ Mra\nKENGA YE WƆ Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Assamese Aukan Aymara Azerbaijani Azerbaijani (Cyrillic) Balinese Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Bomu Boulou Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chin (Zotung) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Croatian Czech Dangme Danish Dayak Ngaju Digor Diola Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Giliki Gitonga Greenlandic Guarani Guarani (Bolivia) Guerze Gujarati Gun Guna Haitian Creole Hausa Herero Hibulu Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Jula Kabardin-Cherkess Kabyle Kachin Kalanga (Zimbabwe) Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mbukushu Mende Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyaneka Nyungwe Nzema Oromo Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese (Brazil) Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian (Cyrillic) Serbian (Roman) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Toba Tojolabal Tok Pisin Tongan Toraja Totonac Tshiluba Tshwa Tsonga Turkish Turkmen Turkmen Tuvaluan Tuvinian Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nReleehabe Nyianle Gyihova Anu Diedi\nMaa yɛva ye kɛ yɛwɔ Gyɛleko sua ne azo. Suakpole ɛhye wɔ Keena maanle ne anu, menli mɔɔ wɔ ɛkɛ la ɛnlɛ Gyihova anu diedi. Ɛke a raalɛ bie mɔɔ bɛfɛlɛ ye Releehabe la de a.\nMekɛ mɔɔ Releehabe le kakula bɛlɛra la, ɔdele kɛzi Mosisi manle Nyevile Kɔkɔlɛ ne anu hyɛle nwiɔ na ɔlile Yizilayɛma anyunlu ɔmanle bɛvile Yigyibiti la anwo edwɛkɛ. Eza ɔdele kɛzi Gyihova boale bɛ manle bɛhonle bɛtiale bɛ agbɔvolɛ na bɛlile konim la anwo edwɛkɛ. Akee yede kɛ Yizilayɛma ɛyɛ bɛ azokoɛleɛ wɔ Gyɛleko sua ne anzi!\nReleehabe vale menli nwiɔ ne veale ɔluakɛ ɔnyianle Gyihova anu diedi\nKenle ko nɔsolɛ bie, Yizilayɛma nwiɔ hɔle Gyɛleko kɛ bɛkanleɛnlea sua ne azo. Bɛhɔle Releehabe sua nu ɛkɛ. Ɔmanle bɛ ɛleka bɛdɛnlanle. Aleɛ dwole la, Gyɛleko belemgbunli ne dele kɛ menli nwiɔ ɛra sua ne azo na bɛhɔ Releehabe sua nu ɛkɛ. Yemɔti belemgbunli ne zoanle menli kɛ bɛhɔhye bɛ. Releehabe vale menli nwiɔ ne veale ye sua ne ati zo anwuma na ɔhanle ɔhilele menli mɔɔ belemgbunli ne zoanle bɛ la kɛ: ‘Menli bie rale me sua nu ɛke, noko bɛziale na sɛnzɛne ne adɔ. Saa bɛkpo bɛ a, bɛbado bɛ wɔ adenle nu!’ Ɛze deɛmɔti Releehabe ɛlɛfa menli nwiɔ ne avea la ɔ?— Ɔboalekɛ ɔlɛ Gyihova anu diedi yɛɛ ɔze kɛ ɔbava Keena azɛlɛ ne yeamaa Yizilayɛma.\nKolaa na menli nwiɔ ne avi Releehabe ɛkɛ la, bɛbɔle ɛwɔkɛ kɛ saa bɛlɛsɛkye Gyɛleko a bɛbabɔ ɔ nee ye abusua ne anwo bane. Asoo ɛze mɔɔ bɛhanle bɛhilele ye kɛ ɔyɛ la?— Bɛhanle kɛ: ‘Fa nyɛma kɔkɔlɛ kenda wɔ nvɛnzɛlɛ ne. Saa ɛyɛ zɔ a awie biala mɔɔ wɔ wɔ sua nu ɛke la banyia ngoane.’ Releehabe yɛle mɔɔ menli nwiɔ ne hanle kɛ ɔyɛ la pɛpɛɛpɛ. Ɛze debie bieko mɔɔ zile la ɔ?—\nGyihova liele Releehabe nee ye abusua ne ngoane\nƐhye anzi mekɛ ekyi bie anu, Yizilayɛma yɛle koonwu bɔle sua ne anwo mgbɔlɔka yiale. Wɔ kenle nsia anu bɛbɔle sua ne anwo mgbɔlɔka bɛyiale, kenle ko biala bɛkɔ ko. Noko kenle nsuu ne azo, bɛbɔle sua ne anwo mgbɔlɔka bɛyiale fane nsuu. Akee bɛ muala bɛdeanle nu kpole. Gyihova manle suakpole ne anwo bane ne bule guale aze. Noko sua ne mɔɔ nyɛma kɔkɔlɛ ne henda ye nvɛnzɛlɛ ne anwo la ambu! Ɛnwu ye wɔ nvoninli ne anu ɔ?— Releehabe nee ye abusua ne ɛnyia ngoane!\nDuzu a ɛsukoa ɛfi Releehabe ɛkɛ a?— Releehabe nyianle Gyihova anu diedi ɔlua nwanwane ninyɛne mɔɔ ɔdele kɛ yeyɛ la ati. Ɛdawɔ noko ɛlɛsukoa nwanwane ninyɛne dɔɔnwo mɔɔ Gyihova ɛyɛ la anwo debie. Asoo ɛdie ye ɛdi kɛmɔ Releehabe yɛle la?— Yɛze kɛ ɛdie ye ɛdi!\nKENGA FI WƆ BAEBOLO NU\nDwɔhyua 2:1-24; 6:1-5, 14, 15, 20-25\nEdwɛkɛ boni a Releehabe dele wɔ mekɛ mɔɔ ɔle kakula bɛlɛra la ɛ?\nKɛzi ɔboale Yizilayɛ menli nwiɔ ne ɛ? Duzu ati a ɔboale bɛ a?\nƐwɔkɛ boni a menli nwiɔ ne bɔle Releehabe a?\nDuzu a ɛsukoa ɛfi Releehabe ɛkɛ a?\nƆyɛ Yɛ Fɛ Kɛ Yɛde Edwɛkɛ Mɔɔ Vea\nƐnee Relɛbɛka Kulo Kɛ Ɔmaa Gyihova Anye Die\nƆmanle Ye Papa Nee Gyihova Anye Liele\nSamoɛle Hɔle Zo Yɛle Mɔɔ Le Kpalɛ\nƐ Nwo Yɛ Wɔ Koonwu Na Ɛzulolɛ Ka Wɔ Ɔ?\nDwosaya Nyianle Agɔnwolɛma Kpalɛ\nGyɛlɛmaya Angyakyi Gyihova Anwo Edwɛkɛhanlɛ\nGyisɛse Yɛle Tieyɛ Dahuu\nBɛhɛlɛle Gyisɛse Anwo Edwɛkɛ\nPɔɔlo Awozoa Ne Nyianle Akɛnrasesebɛ\nƐnee Temɔte Kulo Kɛ Ɔboa Menli\nBelemgbunlililɛ Mɔɔ Bali Tumi Wɔ Ewiade Amuala\nEdwɛkɛ ne Mbuluku mɔɔ ɛtwe la anwo edwɛkɛ Fa Kilehile Ɛ Mra\nƆdio Ɔdio mɔɔ ɛtwe la anwo edwɛkɛ Fa Kilehile Ɛ Mra


Dwosefi—Akɛlɛ Bie Mɔɔ Diele Nyamenle La | Ngakula Baebolo Ɛzukoalɛdeɛ\nKENGA YE WƆ Acholi Afrikaans Albanian America Mumule Aneɛ Amharic Arabic Argentina Mumule Aneɛ Armenian Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa China Mumule Aneɛ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombia Mumule Aneɛ Croatian Cuba Mumule Aneɛ Czech Dangme Danish Dayak Ngaju Dutch Ecuador Mumule Aneɛ Edo Efik English Estonian Ewe Fijian Finnish Fon French Ga Galician Garifuna Georgian German German Mumule Aneɛ Giliki Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italy Mumule Aneɛ Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Mumule Aneɛ Miskito Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Pangasinan Pidgin (Cameroon) Polish Ponapean Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Cyrillic Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Mumule Aneɛ Spanish Sranantongo Sunda Swahili Swati Swedish Tagalog Tahitian Taiwan Mumule Aneɛ Tamil Tandroy Tankarana Tarascan Tatar Telugu Thai Tigrinya Tiv Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nAkɛlɛ Bie Mɔɔ Diele Nyamenle La\nƐnee Gyekɔbo amra ngakula ne mɔ anu ko a le Dwosefi. Dwosefi amediema ne mɔ nwunle kɛ bɛ papa kulo Dwosefi edwɛkɛ kpalɛ. Ɛnea a adwenle boni a bɛnyianle ye wɔ ɛhye anwo a? Bɛ nye bolole Dwosefi yɛɛ bɛangulo ye edwɛkɛ. Mɔɔ Dwosefi hanle ɛlalɛ bie la, ɔhanle nwolɛ edwɛkɛ ɔhilele ɔ mediema ne mɔ. Bɛdele ɔ bo kɛ kenle ko dedee bɛbabɔ bɛ ti aze bɛamaa ye. Akee Dwosefi anwo yɛle bɛ ahyi kpole kpalɛ!\nKenle ko bie, ɛnee Dwosefi amediema ne mɔ ɛlɛnea bɛ mboane wɔ ɛleka bie mɔɔ bikye Hyikɛm la. Yemɔti Gyekɔbo zoanle Dwosefi kɛ ɔhɔnlea kɛzi ɔ mediema ne mɔ anwo de la. Mɔɔ bɛnwunle kɛ ɔvi moamoa ɔlɛba la, bɛhanle bɛhilele bɛ nwo kɛ: ‘Ahenle mɔɔ ka ɛlalɛ mgbole ne la a ɛlɛba la. Bɛmaa yɛhu ye!’ Bɛhyele ye bɛdole kuma kuloonwu bie anu. Noko ɔ mediema ne mɔ anu ko mɔɔ bɛfɛlɛ ye Dwuda la hanle kɛ: ‘Bɛmmaku ye! Bɛmaa yɛdɔne ye kɛ akɛlɛ.’ Yemɔti bɛdɔnenle Dwosefi dwɛtɛ fufule 20 bɛmaanle Medeanema bie mɔɔ bɛlɛkɔ Yigyibiti la.\nAkee Dwosefi amediema ne mɔ vale ye tɛladeɛ ne bɔle abɔnkye mogya nu, bɛvale bɛhɔhilele bɛ papa na bɛbizale ye kɛ: ‘Asoo tɛ ɛ ra ne tɛladeɛ ne ɛne?’ Yemɔti Gyekɔbo dwenlenle kɛ nane kpole bie a ɛhye ɔ ra ne a. Ɔlile nyane kpole mɔɔ ɛnee awie ɛngola ɛnkyekye ɔ rɛle.\nBɛdɔnenle Dwosefi kɛ akɛlɛ bɛmaanle Yigyibiti maanle kpanyinli bie mɔɔ bɛfɛlɛ ye Pɔtefaa la. Noko ɛnee Gyihova nee Dwosefi lua. Pɔtefaa nwunle kɛ Dwosefi anye bolo ye gyima nwo yɛɛ ɔdi nɔhalɛ. Yemɔti ɔvale sua nu ɛkɛ ne debie biala ɔwulale Dwosefi asa.\nPɔtefaa aye ne nwunle kɛ Dwosefi le nrenyia kɛnlɛma yɛɛ ɔ nwo yɛ se. Yemɔti ɛnee ɔka ɔkile ye alehyenlɛ biala kɛ ɔ nee ye ɛla. Duzu a Dwosefi yɛle a? Yeanyɛ na ɔhanle kɛ: ‘Kyɛkyɛ! Ɛhye le ɛtane kpole. Me menle die me di yɛɛ ɔye a le wɔ. Saa me nee wɔ da a, mebayɛ ɛtane kpole meatia Nyamenle!’\nKenle ko, Pɔtefaa aye ne bɔle mɔdenle kɛ ɔmaa Dwosefi nee ye ala. Ɔzɔle Dwosefi tɛladeɛ ne anu, noko Dwosefi nriandile. Mɔɔ Pɔtefaa rale sua nu la, raalɛ ne hanle kɛ anrɛɛ Dwosefi nee ye da. Ɛnee ɔlɛbɔ adalɛ. Pɔtefaa vale ɛya kpole na ɔmaanle bɛdole Dwosefi efiade. Noko Gyihova arɛle anvi Dwosefi.\n“Ɔti bɛbɛlɛ bɛ nwo aze wɔ Nyamenle tumi kpole ne abo, amaa yeamaa bɛ zo wɔ mekɛ mɔɔ fɛta la anu.”—1 Pita 5:6\nKpuya: Duzu a Dwosefi amediema ne mɔ vale yɛle ye a? Kɛ ɔyɛle mɔɔ bɛdole Dwosefi efiade ɛ?\nMɔlebɛbo 37:1-36; 39:1-23; Gyima ne 7:9


Nwane mɔ a le “nɔhalɛ Nyamenle ne amra” nee “sunsum nu amra mɔɔ bɛgua bɛ anga la”? | Debiezukoalɛ\nƐBƐLABƆLƐ NU EDWƐKƐ Gyihova Mɔɔ Metie Ye La Ɛmaa Menyia Nyilalɛ Dɔɔnwo\nBɛhile Gyihova Subane Ne Mɔ Anwo Anyezɔlɛ Kpalɛ\nBɛhile Gyihova Ahunlunyele Nee Ye Ndelebɛbo Nwo Anyezɔlɛ\nBɛhile Gyihova Nɔhalɛlilɛ Nee Ye Fakyɛ Nwo Anyezɔlɛ\nMaa Gyihova Ndeanlɛ Ɛnwo Wɔ\nMgbanyima—Asoo Bɛbamaa “Mɔɔ Ɛvɛ La” Anwosesebɛ?\nƐzinzalɛ Arane—Debiezukoalɛ Ɛdeɛ | June 2013\nKENGA YE WƆ Afrikaans Albanian Amharic Arabic Armenian Aymara Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wolaita Xhosa Yoruba Zulu\nNwane mɔ a le “nɔhalɛ Nyamenle ne amra” mɔɔ bɛdɛnlanle aze kolaa na Azuyilɛ ne ara mɔɔ bɛ nwo edwɛkɛ wɔ Mɔlebɛbo 6:2, 4 (NW) la?\nDebie wɔ ɛkɛ mɔɔ ɔdi daselɛ kɛ edwɛkɛ ɛhye fane Nyamenle sunsum nu mralɛ ne mɔ anwo a. Duzu a di daselɛ a?\nNgyɛnu ne mɔɔ lumua la kenga kɛ: “Anwomanyunlu menli [anzɛɛ, “nɔhalɛ Nyamenle ne amra,” NW] bie nwunle kɛ menli amra mraalɛ ne mɔ anwo yɛ fɛ; yemɔti bɛvale mɔɔ bɛdabɛ bɛkulo la bɛgyale bɛ.”—Mɔl. 6:2.\nWɔ Hibulu Ngɛlɛlera ne anu, edwɛkɛ “nɔhalɛ Nyamenle ne amra” nee “Nyamenle amra” finde Mɔlebɛbo 6:2, 4; Dwobu 1:6; 2:1; 38:7; yɛɛ Edwɛndolɛ 89:6. Duzu a ngɛlɛlera ɛhye mɔ ka ye wɔ “Nyamenle amra” ɛhye mɔ anwo a?\n‘Nyamenle amra’ ne mɔɔ bɛ nwo edwɛkɛ wɔ Dwobu 1:6 la a le sunsum nu abɔdeɛ ne mɔ mɔɔ yiale nu wɔ Nyamenle anyunlu la. Seetan mɔɔ ɛnee ‘wɔ akpɔsa nu wɔ aleɛabo la,’ boka bɛ nwo. (Dwobu 1:7; 2:1, 2) Yɛkenga ye wɔ Dwobu 38:4-7 la noko kɛ, mekɛ mɔɔ Nyamenle “dole [azɛlɛ] ye mgbɛnezo bolɛ ne” la “Nyamenle amra” ne “vale fɛlɛkolilɛ deɛdeanle nu.” Ɔbayɛ ɔ mra anwumabɔvolɛ ne mɔ ɔluakɛ ɛnee ɔtɛbɔle menli. Yemɔti, “Nyamenle amra” ne mɔ mɔɔ bɛha bɛ nwo edwɛkɛ wɔ Edwɛndolɛ 89:6 (NW) la a le abɔdeɛ mɔɔ bɛwɔ Nyamenle anwo lɔ wɔ anwuma la, tɛ menli ɔ.\nNwane mɔ a le “nɔhalɛ Nyamenle ne amra” mɔɔ bɛha bɛ nwo edwɛkɛ wɔ Mɔlebɛbo 6:2, 4 ne la? Kɛmɔ Baebolo ne anu edwɛkɛ ne kile la, yɛbahola yɛaha kɛ ɔfane Nyamenle amra mɔɔ bɛrale azɛlɛ ye azo la anwo.\nBie mɔ ɛnlie ɛndo nu kɛ anwumabɔvolɛma anye bahola alie nla nwo. Gyisɛse edwɛkɛ mɔɔ wɔ Mateyu 22:30 la kile kɛ agyalɛ nee nla ɛnle anwuma lɔ. Noko mekɛ bie anwumabɔvolɛma hakyile bɛ nwo menli bɛ nee menli lile aleɛ na bɛnlonle. (Mɔl. 18:1-8; 19:1-3) Ɛhye ati, yɛbahola yɛaha kɛ mekɛ mɔɔ bɛhakyile bɛ nwo menli la, ɛnee bɛbahola bɛ nee mraalɛ ala.\nYɛlɛ mɔɔ yɛkola yɛgyinla zo yɛdie yɛdi kɛ anwumabɔvolɛ ne mɔ yɛle zɔ la anwo neazo wɔ Baebolo ne anu. Dwuudu 6, 7 fa ɛtane mɔɔ mrenya mɔɔ ɛnee wɔ Sodɔm yɛle la to “Nyamenle soanvolɛma ne mɔ mɔɔ bɛangola bɛanzie bɛ ti ɛleka ko, na bɛkpole bɛ gyinlabelɛ kpalɛ ne” yɛle la anwo. Ekpunli nwiɔ ne anu biala, anwumabɔvolɛma ne nee Sodɔma “bɔle adwɔmane nee munzule ɛbɛla.” Edwɛkɛ ko ne ala mɔɔ ɔwɔ 1 Pita 3:19, 20 la ka kɛ anwumabɔvolɛ ɛhye mɔ yɛle anzosesebɛ wɔ ‘Nowa mekɛ zo.’ (2 Pita 2:4, 5) Zɔhane ati, bɛkola bɛfa anzosesebɛ ne mɔɔ anwumabɔvolɛ ne mɔ yɛle ye wɔ Nowa mekɛ zo la bɛto ɛtane mɔɔ menli mɔɔ ɛnee wɔ Sodɔm nee Gomɔla yɛle la anwo.\nYemɔti, saa yɛka kɛ “anwomanyunlu menli” anzɛɛ “nɔhalɛ Nyamenle ne amra” mɔɔ bɛha bɛ nwo edwɛkɛ wɔ Mɔlebɛbo 6:2, 4 la a le anwumabɔvolɛ ne mɔ mɔɔ hakyile bɛ nwo menli bɛ nee mraalɛ rabɔle ɛbɛla ɛtane la a, ɛnee ɔle nɔhalɛ.\nGyisɛse ‘bɔle edwɛkpa ne nolo hilele sunsum nu amra mɔɔ bɛgua bɛ anga la.’ (1 Pita 3:19) Ɛhye abo kile duzu?\nƐzoanvolɛ Pita hilehilele nuhua kɛ sunsum ɛhye mɔ a le “bɛdabɛ mɔɔ bɛyɛle Nyamenle anwo anzosesebɛ wɔ mekɛ mɔɔ ɛnee Nyamenle ɛlɛkendɛ abotane nu ala yeamaa Nowa abobɔ ɛlɛne ne la.” (1 Pita 3:20) Ɔda ali kɛ, ɛnee Pita edwɛkɛ ne fane anwumabɔvolɛma mɔɔ hɔbokale Seetan anwo wɔ ye atuadelɛ ne anu la anwo. Dwuudu hanle anwumabɔvolɛ bie mɔ mɔɔ “bɛangola bɛanzie bɛ ti ɛleka ko, na bɛkpole bɛ gyinlabelɛ kpalɛ ne” mɔɔ Nyamenle “ɛgua bɛ nwɔnzɔnwɔnzɔ mɔɔ bɛnzianyi bɛ ɛlɛ la wɔ awozinli kabikabi ne anu lɔ kɛ bɛhendɛ Ndɛnebualɛ Kenle kpole ne” la anwo edwɛkɛ.—Dwu. 6.\nAdenle boni azo a sunsum nu abɔdeɛ bie mɔ yɛle anzosesebɛ wɔ Nowa mekɛ zo a? Kolaa na Azuyilɛ ne ara la, sunsum ɛtane ɛhye mɔ hakyile bɛ nwo menli wɔ mekɛ mɔɔ Nyamenle ambɔ bɛ zɔ la. (Mɔl. 6:2, 4) Bieko, zɔhane anwumabɔvolɛma ne mɔɔ bɛ nee mraalɛ ralale la yɛle mɔɔ bɛnyɛ. Nyamenle ambɔ sunsum nu abɔdeɛ kɛ bɛ nee mraalɛ ɛla. (Mɔl. 5:2) Nyamenle bazɛkye zɛhae anwumabɔvolɛ anzosesebɛ ɛhye mɔ wɔ mekɛ kpalɛ nu. Kɛkala, Dwuudu ka kɛ, bɛwɔ “awozinli kabikabi ne anu”—bɛgua bɛ efiade.\nMekɛ boni yɛɛ kɛzi Gyisɛse hanle edwɛkɛ ne hilele “sunsum nu amra mɔɔ bɛgua bɛ anga la” ɛ? Pita hɛlɛle kɛ ɛhye zile mekɛ mɔɔ “bɛdwazole [Gyisɛse] wɔ sunsum nu” la. (1 Pita 3:18, 19) Yɛ ye nzonlɛ bieko kɛ, Pita hanle kɛ Gyisɛse bɔle “Edwɛkpa ne nolo.” Edwɛkɛkpɔkɛ mɔɔ ɛkpa nwo mɔɔ Pita vale lile gyima la kile kɛ Gyisɛse bɔle nolo ne kolaa na Pita ahɛlɛ ye kɛlata ne mɔɔ lumua la. Yemɔti, ɔzɔho kɛ Gyisɛse ewudwazo ne anzi yɛɛ ɔhanle ndɛnebualɛ mɔɔ fɛta bɛ la anwo edwɛkɛ ɔhilele sunsum ɛtane ne mɔ a. Gyisɛse ambɔ anyelazo nwo nolo biala angile bɛ. Ɛnee ɔle ndɛnebualɛ nwo nolobɔlɛ. (Dwn. 1:1, 2) Suzuamgba ala mɔɔ Gyisɛse ɛla diedi nee nɔhalɛlilɛ ali ɛhɔ ewule nu na bɛdwazo ye la—Abɔnsam ɛnlɛ ɔ nwo zo tumi biala—yemɔti Gyisɛse nyianle debie gyinlanle zo bɔle ndɛnebualɛ ɛhye nolo.—Dwɔn 14:30; 16:8-11.\nKenlebie, Gyisɛse bagua Seetan nee zɔhane anwumabɔvolɛ ne mɔ anga na yeavuandi bɛ yeagua azɛlɛ kuma ne mɔɔ ɛnlɛ ɔ bo la anu. (Luku 8:30, 31; Yek. 20:1-3) Kɔkpula mekɛ zɔhane, sunsum ɛhye mɔ mɔɔ ɛyɛ anzosesebɛ la wɔ sunsum nu awozinli kabikabi nu na bɛ ɛzɛkyelɛ mɔɔ li awieleɛ la bara mɔɔ ɔnrɛli mgba.—Yek. 20:7-10.\nKpuyia Mɔɔ Vi Kengavoma Ɛkɛ—June 2013\nƐZINZALƐ ARANE—DEBIEZUKOALƐ ƐDEƐ June 2013\nKpuya Mɔɔ Vi Kengavolɛma Ɛkɛ—March 2018


KENGA YE WƆ Afrikaans Albanian Amharic Arabic Armenian Assamese Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Cibemba Croatian Czech Danish Dutch Efik English Estonian Ewe Faroese Fijian Finnish Fon French Georgian German Giliki Haitian Creole Hausa Hibulu Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Kiribati Korean Lingala Lithuanian Luganda Malagasy Malay Malayalam Maltese Myanmar Norwegian Nzema Oromo Ossetian Papiamento (Aruba) Papiamento (Curaçao) Persian Polish Portuguese (Brazil) Portuguese (European) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tsonga Turkish Turkmen Udmurt Ukrainian Vietnamese Xhosa Yoruba Zulu\nBɛta bɛfa Baebolo nu nɔma bɛdi gyima kɛ mɔɔ ɔde ala la, noko ɔyɛ a bɛfa bɛdi gyima wɔ sɛkɛlɛneɛ adenle zo. Ɔyɛ a, edwɛkɛ mɔɔ boka nwo la a bahile kɛ bɛlɛfa nɔma ne bɛali gyima wɔ sɛkɛlɛneɛ adenle zo a. Suzu mɔɔ sɛkɛlɛneɛ adenle zo nɔma mɔɔ wɔ Baebolo ne anu abo kile la neazo ne mɔ anwo:\n1 Koyɛlɛ. Kɛ neazo la, Gyisɛse yɛle asɔne kɛ Nyamenle ɛmaa ye ɛdoavolɛma ne ‘amuala ɛyɛ ko. Egya! Maa bɛdɛnla yɛ nu, kɛmɔ ɛde me nu na medame mede wɔ nu la.’—Dwɔn 17:21; Mateyu 19:6.\n2 Wɔ edwɛkɛlilɛ nu, menli nwiɔ a di daselɛ kɛ edwɛkɛ bie le nɔhalɛ a. (Mɛla ne 17:6) Zɔhane ala a, saa bɛnwu yekile fane nwiɔ anzɛɛ bɛsi edwɛkɛ bie azo a ɔkile kɛ ɔle nɔhalɛ bɔkɔɔ. Kɛ neazo la, mekɛ mɔɔ Dwosefi kile ɛlalɛ bie mɔɔ Yigyibiti belemgbunli Falo hanle la abo la, ɔhanle kɛ: “Ɛlalɛ fane nwiɔ ne mɔɔ Nana hanle la kile kɛ Nyamenle ɛbɔ ye kpɔkɛ ɛwie.” (Mɔlebɛbo 41:32) Wɔ ngapezo nu, “mɛne nwiɔ” bahola ahile tumililɛ nwiɔ, na kɛ mɔɔ bɛhanle bɛhilele ngapezonli Daneɛle la, ɛnee ɔgyi ɛkɛ ɔmaa Midia nee Pɛhyea Tumililɛ ne.—Daneɛle 8:20, 21; Yekile 13:11.\n3 Kɛ mɔɔ dasevolɛma nsa bahola avoa edwɛkɛ bie azo kɛ ɔle nɔhalɛ la, zɔhane ala a edwɛkɛ mɔɔ bɛsi zo fane nsa la kile kɛ ɔle nɔhalɛ bɔkɔɔ a.—Yizikeɛle 21:27; Gyima ne 10:9-16; Yekile 4:8; 8:13.\n4 Ɛhye kola kile debie mɔɔ bɛhyehyɛ na ɔdi munli la, kɛ mɔɔ yɛnwu ye wɔ “azɛlɛ ye muleɛ nna ne” anwo la.—Yekile 7:1; 21:16; Ayezaya 11:12.\n6 Ɔka ko na yeadwu nsuu. Nsuu ta kile debie mɔɔ di munli. Nsia kola kile debie mɔɔ ɛnli munli anzɛɛ ɔtɔ sinli anzɛɛ debie mɔɔ bɛfa bɛka Nyamenle agbɔvolɛ nwo edwɛkɛ la.—1 Edwɛkɛsisilɛ 20:6; Daneɛle 3:1; Yekile 13:18.\n7 Bɛta bɛfa nɔma ɛhye bɛdi gyima bɛkile debie mɔɔ di munli. Kɛ neazo la, Nyamenle zele Yizilayɛma kɛ bɛva kenle nsuu bɛbɔ Gyɛleko anwo mgbɔlɔka na kenle ne mɔɔ tɔ zo nsuu la azo, yemɔ bɛhɔ ye fane nsuu. (Dwɔhyua 6:15) Neazo mɔɔ fale kɛzi bɛvale nɔma nsuu bɛlile gyima la dɔɔnwo wɔ Baebolo ne anu. (Sɛlɛvolɛma 4:6; 25:8; 26:18; Edwɛndolɛ 119:164; Yekile 1:20; 13:1; 17:10) Gyisɛse zele Pita kɛ ɔwɔ kɛ ɔfa ɔ diema ɛtane ɔkyɛ ye “tɛ fane nsuu, na abulasuu fane nsuu,” ɔti fane “nsuu” ne mɔɔ bɛzile zolɛ la maa yɛnwu kɛ “ɔnlɛ ye ɛweɛne.”—Mateyu 18:21, 22.\n10 Nɔma ɛhye bahola ahile debie mumua ko.—Adendulɛ 34:28; Luku 19:13; Yekile 2:10.\n12 Ɔzɔho kɛ nɔma ɛhye kile debie mɔɔ di munli, wɔ Nyamenle ngyehyɛleɛ nu. Kɛ neazo la, “adiabo awolɛ bulu nee nwiɔ mɔɔ bɛhɛlɛ Boaneralɛ ne ɛzoanvolɛma bulu nee nwiɔ ne aluma wɔ nwolɛ la” ɛnee boka yekile mɔɔ ɛzoanvolɛ Dwɔn nwunle ye la anwo. (Yekile 21:14; Mɔlebɛbo 49:28) Bulu nee nwiɔ mɔnwo mɔnwo kola kile debie ko ne ala.—Yekile 4:4; 7:4-8.\n40 Bɛfa nɔma 40 bɛka ndɛnebualɛ anzɛɛ anzohwenlɛ nwo edwɛkɛ.—Mɔlebɛbo 7:4; Yizikeɛle 29:11, 12.\nNɔma nwo mgbondabulɛ\nMɔɔ sɛkɛlɛneɛ adenle zo nɔma ne mɔ mɔɔ wɔ Baebolo ne anu abo kile la le ngakyile fi nɔma nwo mgbondabulɛ, mɔɔ bɛdua sunsum evinli nyɛleɛ zo bɛnwu mɔɔ nɔma ko biala abo kile, bɛka bɛbɔ nu na bɛnwu bɛ dodo la anwo. Kɛ neazo la, Dwuu Ngonyiama nleɛnleanle Hibulu Ngɛlɛlera ne anu na bɛkpondɛle mɔɔ ngɛlɛleramgbɔkɛ ko biala abo kile la. Nɔma nwo mgbondabulɛ mɔɔ bɛdua zo bɛka kenle bie edwɛkɛ la le bɛkyi ninyɛne wɔ Nyamenle anye zo.—Mɛla ne 18:10-12.\nFa nwa awie Fa nwa awie Duzu A Nɔma Mɔɔ Wɔ Baebolo Ne Anu La Kile A? Asoo Nɔma Nwo Mgbondabulɛ Gyi Baebolo Ne Azo Ɔ?\nijwbq edwɛkɛ 69


Asoo Josephus A Hɛlɛle A? | Debiezukoalɛ\nBɛdabɛ Mɔɔ Bɛkulo Gyihova La, “Debie Biala Ɛngola Ɛmmaa Bɛndu Koti”\nƐlɛ ‘Ahonle Mɔɔ Ɔbamaa Wɔanwu’ Gyihova Ɔ?\nKɛkala “Mɔɔ Bɛnwu Nyamenle La,” Duzu Bieko A Ɛha A?\nYɛ Kɔsɔɔti Yɛhyia Arɛlekyekyelɛ\nGyihova Le Yɛ Tɛnlabelɛ\nBɛli Gyihova Duma Kpole Ne Eni\nAsoo Josephus A Hɛlɛle A?\nMmamaa Wɔ Anyelazo Wie!\nƐzinzalɛ Arane—Debiezukoalɛ Ɛdeɛ | March 2013\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wolaita Xhosa Yoruba Zulu\nƐvoya ne mɔɔ lumua la anu tetedwɛkɛ kɛlɛvolɛ Flavius Josephus hanle “Gyemise mɔɔ ɔle Gyisɛse mɔɔ ɛnee bɛfɛlɛ ye kelaese adiema la,” ewule nwo edwɛkɛ wɔ Jewish Antiquities Buluku XX ne anu. Mbɔlɔba dɔɔnwo bu edwɛkɛ ɛhye kɛ ɔle nɔhalɛ. Noko akee, bie mɔ adwenle nu yɛ bɛ kesee wɔ edwɛkɛ bieko mɔɔ buluku ko ne ala hanle ye wɔ Gyisɛse anwo la anwo. Edwɛkɛ ɛhye mɔɔ bɛfɛlɛ ye Testimonium Flavianum la kenga kɛ:\n“Ɛnee Gyisɛse, nrenya nrɛlɛbɛvolɛ bie mɔɔ ɔyɛle nwanwane ninyɛne—na menli anye die ye ngilehilelɛ nwo la wɔ ɛkɛ. Ɔhwenle Dwuuma nee bɛdabɛ mɔɔ bɛnle Dwuuma la dɔɔnwo ɔlile ɔ nzi. Yemɔ yɛɛ ɔle Kelaese [ne]; na mekɛ mɔɔ mgbanyima bie mɔ mɔɔ bɛwɔ yɛ avinli manle Paelɛte buale ye fɔlɛ kɛ bɛhu ye wɔ mmeanubaka zo la, bɛdabɛ mɔɔ bɛlumuale bɛhulole ye la amkpo ye, ɔluakɛ ye kenle nsa ne azo ɔyele ɔ nwo ɔhilele bɛ kɛ awie mɔɔ de aze, ɛnee Nyamenle ngapezoma ɛha ɛhye mɔ nee ɔ nwo edwɛkɛ mɔɔ bo apenle bulu mɔɔ yɛ nwanwane la ɛdo ɛkɛ; na Keleseɛnema mɔɔ ye duma la bɛ nwo zo la dɔɔnwo wɔ ɛkɛ wɔ yɛ mekɛ ye azo.”—Josephus—The Complete Works, mɔɔ William Whiston hilele ɔ bo la.\nƆvi ɛvoya 16 ne awieleɛ, menli mɔɔ die di kɛ edwɛkɛ ɛhye le nɔhalɛ nee bɛdabɛ mɔɔ bɛnlie bɛnli kɛ Josephus a hɛlɛle la ɛzu kpolera dɔɔnwo wɔ nwo. Felanzenli abɔlɔba Serge Bardet, bɔle mɔdenle kɛ ɔdi ninyɛne mɔɔ bɛgyinlanle zo bɛzule kpolera kpole ɛhye wɔ ɛvolɛ mɔɔ ɔbo ɛya nna anu la anwo gyima. Ɔhɛlɛle ye neɛnleanu ne wɔ buluku bie mɔɔ bɛdo ye duma Le Testimonium Flavianum—Examen historique considérations historiographiques (Testimonium Flavianum—Tetedwɛkɛ Mɔɔ Bɛnleɛnleanu Nee Tetedwɛkɛ Mɔɔ Bɛzuzu Nwo) la anu.\nƐnee Josephus ɛnle Keleseɛnenli mɔɔ ɔkɛlɛ mbuluku. Ɛnee ɔle Dwuunli mɔɔ kɛlɛ tetedwɛkɛ; yemɔti, debie mɔɔ manle bɛzule kpolera kpalɛ la a le kɛ ɔhanle kɛ Gyisɛse a le “Kelaese ne” la. Neɛnleanu mɔɔ Bardet yɛle la manle ɔhanle kɛ amodinli ɛhye le kɛ “Giliki edwɛkɛkpɔkɛ ne mɔɔ bɛfa bɛsua menli aluma la.” Bardet vale zɔle zo kɛ wɔ Dwuuma mɔɔ bɛle Keleseɛnema la anye zo, “tɛ edwɛkɛkpɔkɛ Christos ne angome a Josephus bahola ava ali gyima a” na eza ɔdi daselɛ kɛ “tendɛtiama vonle kpole kɛ bɛbule bɛ nye bɛguale zo la.”\nAsoo awie mɔɔ nzinlii zukoale kɛzi Josephus kɛlɛ ye mbuluku la a hɛlɛle edwɛkɛ zɔhane a? Bardet gyinlanle tetedwɛkɛ nee mbuluku nu edwɛkɛ zo hanle kɛ anrɛɛ kɛzi ahenle zukoale ye la bayɛ azibɛnwo kpole. Anrɛɛ ahenle bayɛ “sukoavo mɔɔ ɛbe kpalɛ mɔɔ ɔnlɛ ye ɛsaso,” anzɛɛ, awie mɔɔ ɛnee bɛfɛlɛ ye “Josephan na ɔse bɛfɛlɛ ye Josephus la.”\nDuzu a vale kpolerazulɛ ne kɔsɔɔti rale a? Mekɛ mɔɔ Bardet nwunle ɛleka mɔɔ ngyegyelɛ ne vi la, ɔhanle kɛ, “menli adwenle yɛ bɛ kesee wɔ Testimonium ne anwo—ɔluakɛ ɔnle kɛ tete mbuluku dɔɔnwo la—yɛɛ awie mɔ ɛbiza Testimonium ne anwo edwɛkɛ la ati ɔ.” Ɔdoale zo kɛ kɛzi menli bule ye wɔ ɛvoya dɔɔnwo anu la gyi “adwenle mɔɔ ɛnee bɛlɛ” ye wɔ nwo la azo titile, ɔngyi nɔhalɛ edwɛkɛ mɔɔ wɔ nu la azo.\nSaa Bardet neɛnleanu ne bamaa adwenle mɔɔ mbɔlɔba lɛ ye wɔ Testimonium Flavianum ne anwo la ahakyi a yɛnze. Yemaa Pierre Geoltrain mɔɔ ɛzukoa Gilikima, Dwuuma nee alumua Keleseɛne ɛzonlenlɛ ne anwo ninyɛne dɔɔnwo la ɛhakyi ye adwenle. Ɛnee ɔnlie Testimonium ne ɔnli fee, na ɛnee ɔsele bɛdabɛ mɔɔ bɛdie bɛdi kɛ ɔle nɔhalɛ la bɔbɔ. Noko ɔhakyile ye adwenle. Ɔhanle kɛ Bardet neɛnleanu ne a ɛmaa yehakyi ye adwenle a. Kɛkala Geoltrain ɛha kɛ “ɔvi ɛnɛ mɔɔ kɔ la ɔnle kɛ awie biala tendɛ tia Josephus ‘daselɛlilɛ kɛnlɛma’ ne.”\nNɔhalɛ nu, Gyihova Alasevolɛ lɛ debie mɔɔ tɛla ɛhye mɔɔ ɔdi daselɛ kɛ Gyisɛse a le Kelaese ne la—yɛnwu ɛhye wɔ Baebolo ne anu.—2 Tem. 3:16.\nƐZINZALƐ ARANE—DEBIEZUKOALƐ ƐDEƐ March 2013


Ɛnee Me Nwo Ala A Medwenle A | Baebolo Ne Kakyi Sonla\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa Chile Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Ecuador Mumule Aneɛ Efik English Estonian Ewe Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Iban Icelandic Igbo Iloko Indonesian Italian Japan Mumule Aneɛ Japanese Kabuverdianu Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Luo Macedonian Malagasy Malay Maltese Mapudungun Maya Mongolian Myanmar Nepali Ngabere Norwegian Nyaneka Nzema Okpe Oromo Ossetian Otetela Pangasinan Papiamento (Aruba) Papiamento (Curaçao) Polish Polish Mumule Aneɛ Portuguese (Brazil) Portuguese (European) Punjabi Quechua (Bolivia) Rarotongan Romanian Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spain Mumule Aneɛ Spanish Sranantongo Swahili Swahili (Congo) Swedish Tagalog Tahitian Tatar Tetun Dili Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Venda Vietnamese Wallisian Xhosa Zulu\nƐnee Me Nwo Ala A Medwenle A\nChristof Bauer Anloa Edwɛkɛ\nBƐWOLE YE: 1951\nMAANLE MƆƆ ƆVI NU: GERMANY\nALUMUA NE: ANWOMEMAAZO, FANWODI SUBANE\nMe ngakula nu, ɛnee me abusua ne de ɛleka bie mɔɔ bikye Leipzig, mɔɔ wɔ East Germany, mɔɔ nee menli mɔɔ ka Czech nee Poland aneɛ ɛweɛne zo anwa la. Menlile ɛvolɛ nsa la, me papa gyima ne manle yɛhɔle maanle gyɛne zo—yɛlumuale yɛhɔle Brazil yɛɛ akee Ecuador.\nMenlile ɛvolɛ 14 la, bɛvale me bɛhɔle sukulu mɔɔ bɛda ɛkɛ la wɔ Germany. Kɛmɔ ɛnee me awovolɛ wɔ America Nyiakɛ la ati, ɛnee ɔwɔ kɛ menea me nwo. Membɔle ɔ bo kɛ medi me ti anwo. Ɛnee mendwenle kɛzi me nyɛleɛ gyegye awie mɔ la anwo.\nMenlile ɛvolɛ 17 la, me awovolɛ ziale rale Germany. Alumua ne, ɛnee me nee bɛ a de a. Noko me fanwodi subane ne manle ɔyɛle se kɛ me nee abusua ne badɛnla. Menlile ɛvolɛ 18 la, menvile sua nu.\nMe nye bolole kɛ mekpondɛ bodane wɔ ɛbɛlabɔlɛ nu. Mekɛ mɔɔ meneanle ɛbɛla mɔɔ bie mɔ bɔ yɛɛ ahyehyɛdeɛ bie mɔ nyɛleɛ la, menwunle kɛ ɔle kpalɛ kɛ mebɔ mɔdenle menwu ninyɛne ngɛnlɛma mɔɔ wɔ azɛlɛ ɛhye azo la na alesama azɛkye ye.\nMenvile Germany, na menvale moto mengɔle Africa. Noko, yeangyɛ, ɛnee ɔwɔ kɛ mesia mekɔ Europe na mekɔyɛ me moto ne boɛ. Mekɛ ekyi bie anzi, ɛnee mewɔ Portugal ɛnweazo. Menzile kpɔkɛ kɛ mebagyakyi me moto ne ɛkɛ na meava meli meadu adenle.\nMendoale menli ekpunli bie mɔɔ ɛnee bɛlɛsiezie bɛ nwo kɛ bɛkapɛ Atlantic Nyevile ne la. Menwunle Laurie, mɔɔ bayɛ me ye kenlebie la wɔ nu. Yɛlumuale yɛhɔle Caribbean mbɔra ne azo. Akee, yɛlile mekɛ ekyi wɔ Puerto Rico, na yɛziale yɛhɔle Europe. Ɛnee yɛ nye la kɛ yɛbanyia meli mɔɔ yɛbahola yɛadɛnla nu la. Noko yɛvale siane nsa ala yɛkpondɛle la, gyima ne hale ɛkɛ ne arɛlevilɛ nu. Germany sogyama hyele me wulale gyima ne anu.\nMenlile siane 15 wɔ Germany nyevile zo sogya gyima ne anu. Zɔhane mekɛ ne anu, me nee Laurie gyale na yɛzieziele yɛ nwo kɛ yɛtoa yɛ adendulɛ ne azo. Ɔhale ekyii na meahɔ sogya gyima ne anu la, yɛdɔle meli ne abo ne. Mekɛ mɔɔ mewɔ sogya gyima ne anu la, yɛyɛle ye ngyikyingyikyi yɛvale meli ne abo ne yɛyɛle meli ekyi mɔɔ yɛfa yɛkpɔsa la. Yɛyɛle ngyehyɛleɛ kɛ yɛbadɛnla nu na yɛakpɔsa ewiade kɛnlɛma ɛhye anu. Mekɛ ɛhye—mɔɔ ɛnee mewie sogya gyima ne na yɛtɛwiele meli ne la—anu a yɛ nee Gyihova Alasevolɛ lile ngitanwo na yɛbɔle ɔ bo kɛ yɛsukoa Baebolo ne a.\nAlumua ne, ɛnee mennwu deɛmɔti ɔhyia kɛ mekakyi me ɛbɛlabɔlɛ la. Ɛnee megya raalɛ ne mɔɔ me nee ye de la, na megyakyi sigalɛtenlonlɛ. (Ɛfɛsɛsema 5:5) Ɛnee meze kɛ adwenle mɔɔ yɛnyia kɛ yɛkpɔsa ewiade na yɛanlea abɔdeɛ mɔɔ yɛ nwanwane mɔɔ Nyamenle ɛbɔ la le adwenle kpalɛ.\nNoko ɛnee amgba ɔhyia kɛ mekakyi me ɛbɛlabɔlɛ titile. Kɛmɔ ɛnee medie me nwo medi kpalɛ la ati, ɛnee me mɔdenlebɔlɛ nee mɔɔ meyɛ la ala a medwenle nwo a. Ɛnee me nwo ala a medwenle a.\nKenle ko bie, mengengale Gyisɛse Boka Zo Edwɛkɛhanlɛ ne. (Mateyu tile 5-7) Mɔlebɛbo ne, meande anyelielɛ ne mɔɔ Gyisɛse hanle nwolɛ edwɛkɛ la abo. Kɛ neazo la, ɔhanle kɛ anyelielɛ a le bɛdabɛ mɔɔ ɛhɔne nee nzuhɔne ɛlɛku bɛ la. (Mateyu 5:6, NW) Meande kɛzi awie kyia a ɔ nye bahola alie la abo. Melɛkɔ zo meazukoa la, menwunle kɛ yɛ muala yɛlɛ sunsum nu ngyianlɛ noko ɔwɔ kɛ yɛdie zɔhane ngyianlɛ ne yɛto nu na yɛahola yɛali nwolɛ gyima. Kɛmɔ Gyisɛse hanle la: ‘Anyelielɛ a le bɛdabɛ mɔɔ bɛze bɛ sunsum nu ngyianlɛ la.’—Mateyu 5:3.\nYɛbɔle yɛ Baebolo ɛzukoalɛ ne abo wɔ Germany yɛwiele la, me nee Laurie hɔle France, nzinlii yɛhɔle Italy. Ɛleka biala mɔɔ yɛkɛhɔ la, yɛnwu Gyihova Alasevolɛ. Ɛnee me nye die kɛzi bɛkulo bɛ nwo edwɛkɛ yɛɛ koyɛlɛ mɔɔ bɛlɛ la anwo. Menwunle kɛ amgba Alasevolɛ ne mɔ le mediema wɔ ewiade amuala. (Dwɔn 13:34, 35) Mekɛ hɔle bie la, bɛzɔnenle medame nee Laurie kɛ Gyihova Alasevolɛ.\nBɛzɔnenle me la anzi, mengɔle zo menyɛle nzenzaleɛ. Me nee Laurie zile kpɔkɛ kɛ yɛbalua Africa nyevile zo yɛapɛ Atlantic Nyevile ne yɛahɔ United States. Mekɛ mɔɔ yɛlua nyevile ne azo, yɛ mu nwiɔ ala, na yɛ nye dua nzule mayɛlɛ mgbe dɔɔnwo ne la yɛɛ menwunle kɛzi menzɔho ɛhwee wɔ yɛ Bɔvolɛ kpole ne anye zo a. Kɛmɔ ɛnee melɛ mekɛ dɔɔnwo (yɛnyɛ gyima dɔɔnwo biala wɔ nyevile ne azo) la ati, menvale menziele me nye zo kɛ mekenga Baebolo ne. Me nye liele Gyisɛse azɛlɛ ye azo ɛbɛlabɔlɛ ne anwo kpalɛ. Ɛnee ɔle sonla mɔɔ di munli mɔɔ ɔbahola yeayɛ debie biala, noko yeanva yeanlie duma. Yeandwenle ɔ nwo, ɔdwenlenle ye anwuma Selɛ ne anwo.\nMenwunle kɛ ɔhyia kɛ mefa Nyamenle Belemgbunlililɛ ne medumua me ɛbɛlabɔlɛ nu\nMekɛ mɔɔ menzuzule Gyisɛse neazo ne anwo la, menwunle kɛ ɔhyia kɛ mefa Nyamenle Belemgbunlililɛ ne medumua me ɛbɛlabɔlɛ nu, na ɔnle kɛ mefa meboka ninyɛne mɔɔ mekulo kɛ meyɛ la anwo. (Mateyu 6:33) Mekɛ mɔɔ me nee Laurie dwule United States la, yɛbɔle kpɔkɛ kɛ yɛbadɛnla ɛkɛ na yɛava yɛ adwenle yɛazie yɛ ɛzonlenlɛ ne azo.\nDɛba ne mɔɔ ɛnee me nwo ala a medwenle la, ɛnee mesulo ɔ nzi. Noko, kɛkala, menwu nrɛlɛbɛ kpole mɔɔ kile me adenle a. (Ayezaya 48:17, 18) Eza menyia bodane wɔ ɛbɛlabɔlɛ nu mɔɔ ɛnee menlɛ a—kɛ mebazonle Nyamenle na meaboa awie mɔ meamaa bɛazukoa ɔ nwo debie la.\nBaebolo ngyinlazo mɔɔ yɛva yɛbɔ yɛ ɛbɛla la ɛmaa yɛ agyalɛ ne anu ɛmia kpalɛ. Yɛlɛ yɛ ra raalɛ kɛnlɛma ko noko mɔɔ kɛkala ze Gyihova na ɔkulo ye a.\nƐbɛlabɔlɛ ɛnla aze ɛmmaa yɛ dahuu. Noko ɔlua Gyihova moalɛ zo, yɛbɔ kpɔkɛ kɛ yɛ sa nu ɛnrɛdo ɛlɛ yɛɛ yɛnrɛgyakyi kɛ yɛbava yɛ nwo yɛado ɔ nwo zo.—Mrɛlɛbulɛ 3:5, 6.\nFa nwa awie Fa nwa awie Ɛnee Me Nwo Ala A Medwenle A


Nɛbukadenɛza Hanle Arelemgbunli nee Belemgbunlililɛ nwo ɛlalɛ | Ngakula Baebolo Ɛzukoalɛdeɛ\nBelemgbunlililɛ Mɔɔ Bɛnrɛzɛkye Ye Ɛlɛ\nKenle ko nɔɔzo, Belemgbunli Nɛbukadenɛza hanle ɛlalɛ ɛzulolɛ bie. Ɔgyegyele ye kpalɛ yemɔti yeangola da. Ɔvɛlɛle ye ngonyiama ne na ɔzele bɛ kɛ: ‘Bɛhile me ɛlalɛ ne abo bɛhile me.’ Bɛhanle kɛ: “Nana, ka wɔ ɛlalɛ ne kile yɛ.” Noko Nɛbukadenɛza hanle kɛ: ‘Kyɛkyɛ! Bɛha me ɛlalɛ ne bɛhile me, anrɛɛ mebahu bɛ.’ Eza bɛhanle bɛhilele ye bieko kɛ: ‘Ka wɔ ɛlalɛ ne kile yɛ, na yɛkɛhile ɔ bo.’ Belemgbunli ne hanle kɛ: ‘Bɛ muala bɛkpondɛ kɛ bɛbɛlɛbɛla me. Bɛha ɛlalɛ ne mɔɔ menganle la bɛhile me!’ Bɛzele belemgbunli ne kɛ: ‘Awie biala ɛnle ɛkɛ mɔɔ kɛhola mɔɔ wɔbiza la yɛ a.’\nNɛbukadenɛza vale ɛya kpalɛ yemɔti ɔhanle kɛ bɛhu nrɛlɛbɛvolɛma mɔɔ wɔ maanle ne anu la kɔsɔɔti. Daneɛle, Hyeedelake, Mihyake nee Abɛdenɛgo boka nwo. Daneɛle zɛlɛle belemgbunli ne kɛ ɔmaa ye mekɛ ekyi. Akee ɔ nee ɔ gɔnwo mɔ yɛle asɔne na bɛzɛlɛle Gyihova kɛ ɔboa bɛ. Duzu a Gyihova yɛle a?\nGyihova yele Nɛbukadenɛza ɛlalɛ ne nee mɔɔ ɔkile la ɔhilele Daneɛle wɔ ɛnyelɛzodeɛnwunlɛ nu. Aleɛ hyenle la, Daneɛle hɔhanle hilele belemgbunli ne sonvolɛ ne kɛ: ‘Mmaku nrɛlɛbɛvolɛma ne anu biala. Mebahola meahile belemgbunli ne ɛlalɛ ne abo.’ Sonvolɛ ne vale Daneɛle hɔle Nɛbukadenɛza ɛkɛ. Daneɛle hanle hilele belemgbunli ne kɛ: ‘Nyamenle ɛye mɔɔ bazi kenle bie la ɛhile wɔ. Wɔ ɛlalɛ ne ɛne: Ɛnwunle ananze totohyia bie mɔɔ ɔ ti le nvutuke, ɔ kɛnra nee ɔ sa ne mɔ le dwɛtɛ fufule, ɔ ko nee ye ɛzɔlɛ le kɔbele, ɔ gyakɛ agbɔma ne mɔ le mbulalɛ, yɛɛ ɔ gyakɛ babonle ne mɔ ko biala le bulalɛ nee ndɛtɛlɛ mɔɔ ɛli afonla la. Akee bolɛ bie rafinle ananze ne agyakɛ dinle ye motomoto kɛ munlutu la na anwoma ne bɔle ye hɔle. Bolɛ ne yɛle kpole kɛ boka la na ɔhedale azɛlɛ ye azo.’\nAkee Daneɛle hanle kɛ: ‘Mɔɔ wɔ ɛlalɛ ne abo kile la ɛne: Wɔ belemgbunlililɛ ne a le nvutuke etile ne. Bieko mɔɔ bara la a le dwɛtɛ fufule ne. Mɔɔ tɔ zolɛ nsa la a le kɔbele ne, ɔdaye noko ɔbazie maanle maanle kɔsɔɔti. Akee bieko mɔɔ anwo yɛ se kɛ bulalɛ la bara. Belemgbunlililɛ ne mɔɔ li awieleɛ la anu bahyɛ nwiɔ. Foa ko bayɛ se kɛ bulalɛ na foa ko ayɛ bɛtɛɛ kɛ ndɛtɛlɛ. Bolɛ ne mɔɔ yɛle kpole kɛ boka la a le Nyamenle Belemgbunlililɛ ne. Ɔbazɛkye belemgbunlililɛ ɛhye mɔ amuala na yeali tumi dahuu.’\nNɛbukadenɛza butule Daneɛle anyunlu ɛkɛ. Ɔhanle kɛ: ‘Wɔ Nyamenle ne yele ɛlalɛ ɛhye hilele wɔ. Nyamenle biala nee ye ɛnzɛ.’ Nɛbukadenɛza angu Daneɛle, emomu, ɔmaanle ɔyɛle amɛnladoma nee nrɛlɛbɛvolɛma mɔɔ wɔ Babelɔn la kɔsɔɔti kpanyinli. Wɔnwu kɛzi Gyihova buale Daneɛle asɔneyɛlɛ ne la ɔ?\n“Na bɛboɔboale bɛ nloa bɛhɔle ɛleka mɔɔ bɛfɛlɛ ye Hibulu nu Amagɛdɔn la.”—Yekile 16:16\nKpuya: Duzu ati a Daneɛle holale hilele Nɛbukadenɛza ɛlalɛ ne abo ɛ? Ɛnee ɛlalɛ ne abo kile duzu?\nNɛbukadenɛza ɛlalɛ ne maanle ɔnwunle ye kenle bie.\nFa nwa awie Fa nwa awie Belemgbunlililɛ Mɔɔ Bɛnrɛzɛkye Ye Ɛlɛ\nlfb ɛzukoalɛdeɛ 60 m. 144-145


Dwɔn Edwɛkpa 18:1-40\n“Me Belemgbunlililɛ ɛnvi ewiade ɛhye anu” (36)\n18 Mɔɔ Gyisɛse hanle ɛhye wiele la, ɔ nee ye ɛdoavolɛma ne hɔle tola bie mɔɔ wɔ Kedelɔn Bɔnza ne* anzi lɔ la anu.+ 2 Ɛnee Dwudase mɔɔ yele ye maanle la noko ze ɛleka zɔhane, ɔluakɛ ɛnee Gyisɛse nee ye ɛdoavolɛma ne ta kɔ ɛkɛ. 3 Yemɔti Dwudase nee sogyama ekpunli nee ɛsɔfo mgbanyinli nee Falasiima ne sinzavolɛma ne mɔ mɔɔ bɛdedɛ tɛkɛ nee ahɛnlaneɛ yɛɛ akodeɛ la rale ɛkɛ.+ 4 Na kɛmɔ ɛnee Gyisɛse ze ninyɛne mɔɔ bazi la amuala la ati, ɔrale ɔ nyunlu na ɔbizale bɛ kɛ: “Nwane a bɛkpondɛ ye a?” 5 Bɛbuale ye kɛ: “Gyisɛse mɔɔ vi Nazalɛte la.”+ Ɔzele bɛ kɛ: “Medame ɛne.” Ɛnee Dwudase mɔɔ yele ye maanle la noko gyi bɛ nwo ɛkɛ.+ 6 Noko, mɔɔ Gyisɛse zele bɛ kɛ, “Medame ɛne” la, bɛhɔle bɛ nzi na bɛdule bɛguale aze.+ 7 Yemɔti ɔbizale bɛ bieko kɛ: “Nwane a bɛkpondɛ ye a?” Bɛhanle kɛ: “Gyisɛse mɔɔ vi Nazalɛte la.” 8 Gyisɛse buale kɛ: “Meha mehile bɛ kɛ medame ɛne. Ɔti saa medame a bɛkpondɛ me a, ɛnee bɛmaa menli ɛhye mɔ ɛhɔ.” 9 Ɛhye bamaa mɔɔ ɔhanle la ara nu kɛ: “Bɛdabɛ mɔɔ ɛvale bɛ ɛmaanle me la, meamminli bɛ nuhua ko bɔbɔ.”+ 10 Akee Saemɔn Pita mɔɔ ɛnee lɛ dadeɛ wɔ ɔ nwo la hwenle na ɔvale ɔpɛle ɛsɔfo kpanyinli ne akɛlɛ ne anzo fema ne.+ Bɛfɛlɛ akɛlɛ ne Malekɛse. 11 Gyisɛse akee zele Pita kɛ: “Fa wɔ dadeɛ ne wula ye boa ne anu.+ Asoo ɔnle kɛ meno kanrɛlɛ ne mɔɔ Selɛ ne ɛva ɛmaa me la anu ɔ?”+ 12 Akee sogyama ne nee sogya kpanyinli ne yɛɛ Dwuuma sinzavolɛma ne mɔ hyele Gyisɛse na bɛkyekyele ye. 13 Bɛlimoale bɛvale ye bɛhɔle Anase ɛkɛ, ɔluakɛ ɛnee ɔle Keeyafase mɔɔ ɛnee le ɛsɔfo kpanyinli wɔ zɔhane ɛvolɛ ne anu la aye ne papa.+ 14 Keeyafase ɛhye a dule Dwuuma ne folɛ kɛ ɔle kpalɛ ɔmaa bɛ kɛ sonla ko kɛwu kɛmaa menli ne la.+ 15 Ɛnee Saemɔn Pita nee ɛdoavolɛ ko noko li Gyisɛse anzi.+ Ɛsɔfo kpanyinli ne ze ɛdoavolɛ zɔhane, na ɔlile Gyisɛse anzi ɔhɔle ɛsɔfo kpanyinli ne alienwo ɛkɛ, 16 noko ɛnee Pita gyi anlenkɛ ne anzi wɔ alienwo. Ɔti ɛdoavolɛ ko ne mɔɔ ɛsɔfo kpanyinli ne ze ye la vindele na ɔ nee ahenle mɔɔ de anlenkɛ ne anloa la hɔdendɛle na ɔmaanle Pita wolole. 17 Akee sonvolɛ bɛlɛra ne mɔɔ nea anlenkɛ ne anloa la zele Pita kɛ: “Ɛle nrenyia ɛhye ɛdoavolɛma ne anu ko, ɔnle zɔ ɔ?” Ɔhanle kɛ: “Kyɛkyɛ, memboka bɛ nwo.”+ 18 Ɛnee ngɛkɛlɛ ne mɔ nee sinzavolɛma ne gyigyi senle bie mɔɔ bɛva emunlike bɛwuda la anwo bɛlɛte, ɔluakɛ ɛnee maanle nu yɛ ɛyɛlɛ. Ɛnee Pita noko gyi bɛ nwo ɛkɛ ne ɔlɛte senle ne bie. 19 Yemɔti ɛsɔfo kpanyinli ne bizale Gyisɛse edwɛkɛ mɔɔ fale ye ɛdoavolɛma ne nee ye ngilehilelɛ ne anwo la. 20 Gyisɛse buale ye kɛ: “Metendɛ wɔ menli ne kɔsɔɔti anyunlu. Mekɛ biala mekilehile wɔ nyianusua nu nee ɛzonlenlɛsua ne anu,+ ɛleka mɔɔ Dwuuma kɔsɔɔti yia la, na meanga edwɛkɛ biala wɔ fealeranu. 21 Duzu ati a ɛlɛbiza me edwɛkɛ ɛhye a? Biza bɛdabɛ mɔɔ bɛdele mɔɔ menganle mengilele bɛ la. Nea! Bɛze mɔɔ menganle la.” 22 Mɔɔ ɔhanle ɛhye la, sinzavolɛma ne mɔɔ gyigyi ɛkɛ ne la anu ko pɛle Gyisɛse anye zo+ na ɔhanle kɛ: “Asoo kɛ ɔwɔ kɛ ɛbua ɛsɔfo kpanyinli ne la ɛne?” 23 Gyisɛse buale ye kɛ: “Saa mɔɔ meha la ɛnle kpalɛ a, ka kile me;* noko saa mɔɔ menganle la le zɔ a, ɛnee duzu ati a ɛbɔle me a?” 24 Akee Anase maanle bɛkyekyele ye bɛvale ye bɛhɔmaanle ɛsɔfo kpanyinli Keeyafase.+ 25 Ɛnee Saemɔn Pita gyi ɛkɛ ɔlɛte senle. Na bɛzele ye kɛ: “Ɛdawɔ noko ɛboka ye ɛdoavolɛma ne anwo, ɔnle zɔ ɔ?” Yeanlie yeando nu na ɔhanle kɛ: “Kyɛkyɛ, memboka bɛ nwo.”+ 26 Ɛsɔfo kpanyinli ne ngɛkɛlɛ ne mɔ ko mɔɔ ɔ nwo sonla a le nrenyia ne mɔɔ Pita pɛle ɔ nzo+ ne la hanle kɛ: “Menwunle wɔ wɔ tola ne anu, ɔnle zɔ ɔ?” 27 Noko eza Pita anlie ando nu, na ɛkɛ ne ala akɔlɛ bɔle.+ 28 Akee bɛvale Gyisɛse bɛvile Keeyafase ɛkɛ bɛhɔle amɛnlado ne sua nu.+ Ɛnee ɔle nwonlomɔ mangyee. Noko bɛdabɛ mumua ne bɛanwolo amɛnlado ne sua nu ɛkɛ amaa bɛ nwo angua evinli+ na bɛahola bɛali Akpabɛnwo ne. 29 Yemɔti Paelɛte vindele rale bɛ nwo ɛkɛ na ɔbizale bɛ kɛ: “Ɛtane boni a nrenyia ɛhye ɛyɛ a?” 30 Bɛbuale ye kɛ: “Saa nrenyia ɛhye ɛnle ɛtanevolɛ* a, anrɛɛ yɛanva ye yɛambɛlɛ wɔ.” 31 Ɔti Paelɛte zele bɛ kɛ: “Bɛdabɛ bɛva ye bɛhɔ na bɛhɔli ye edwɛkɛ kɛ mɔɔ bɛ mɛla ne kile la.”+ Dwuuma ne zele ye kɛ: “Mɛla ɛmmaa adenle kɛ yɛkɛhu awie.”+ 32 Ɛhye zile amaa edwɛkɛ ne mɔɔ Gyisɛse hanle ye wɔ ewule holɛ ko mɔɔ ɔbawu anwo la ara nu.+ 33 Yemɔti Paelɛte hɔle amɛnlado ne sua nu ɛkɛ ne bieko na ɔzele Gyisɛse kɛ: “Wɔmɔ a ɛle Dwuuma Belemgbunli ne la ɔ?”+ 34 Gyisɛse buale kɛ: “Ɛdawɔ mumua ne a ɛlɛbiza ɛhye a, anzɛɛ awie mɔ a ɛha me nwo edwɛkɛ ɛhile wɔ a?” 35 Paelɛte buale kɛ: “Ɛnea a mele Dwuunli ɔ? Ɛdawɔ mumua ne wɔ maanlema nee ɛsɔfo mgbanyima ne mɔ yɛɛ ɛva wɔ ɛrɛlɛ me a. Duzu a ɛyɛle a?” 36 Gyisɛse buale kɛ:+ “Me Belemgbunlililɛ ɛnvi ewiade ɛhye anu.+ Saa me Belemgbunlililɛ vi ewiade ɛhye anu a, anrɛɛ me sonvolɛma kɛho na bɛanye me bɛammaa Dwuuma.+ Noko kɛ mɔɔ ɔde la, me Belemgbunlililɛ ɛnvi ewiade ɛhye anu.” 37 Ɔti Paelɛte zele ye kɛ: “Se ɛnee ɛle belemgbunli?” Gyisɛse buale kɛ: “Yemɔ a ɛdawɔ mumua ne wɔha kɛ mele belemgbunli la.+ Ɔluakɛ ɛhye ati a bɛwole me a, na ɛhye ati a mera ewiade ye anu a, amaa meali nɔhalɛ ne anwo daselɛ.+ Awie biala mɔɔ wɔ nɔhalɛ ne afoa la tie me ne.” 38 Paelɛte zele ye kɛ: “Duzu a le nɔhalɛ?” Mɔɔ ɔhanle ɛhye ɔwiele la, eza ɔhɔle Dwuuma ne anwo ɛkɛ na ɔzele bɛ kɛ: “Mennwu nvonleɛ biala wɔ ɔ nwo.+ 39 Bieko, ɔle bɛ amaamuo kɛ ɔwɔ kɛ meye sonla ko memaa bɛ wɔ Akpabɛnwo ne anu.+ Yemɔti bɛkulo kɛ meye Dwuuma Belemgbunli ne memaa bɛ ɔ?” 40 Bɛdeɛdeanle nu bieko kɛ: “Tɛ nrenyia ɛhye ɔ, emomu Balabase!” Ɛnee Balabase le awule.+


2 Edwɛkɛsisilɛ 11 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 11:1-23\n11 Mɔɔ Rilihɔbowam dwule Gyɛlusalɛm la, ɛkɛ ne ala ɔboɔboale Dwuda nee Bɛngyaman mbusua ne anu amra,+ kovolɛma 180,000 mɔɔ bɛtete bɛ wɔ konle nu* la anloa kɛ bɛ nee Yizilayɛma kaho na bɛazia bɛalie belemgbunlililɛ ne bɛamaa Rilihɔbowam.+ 2 Na Gyihova zele nɔhalɛ Nyamenle sonla Hyɛmaya+ kɛ: 3 “Ka kile Sɔlɔmɔn ara Rilihɔbowam, Dwuda belemgbunli ne yɛɛ Yizilayɛma mɔɔ wɔ Dwuda nee Bɛngyaman amuala la kɛ, 4 ‘Mɔɔ Gyihova ɛha la ɛne: “Ɔnle kɛ bɛkɔ kɛ bɛ nee bɛ mediema ne mɔ kaho. Bɛ nuhua ko biala ɛzia ɛhɔ ye sua nu, ɔluakɛ medame a memaa yera ye zɔ a.”’”+ Ɔti bɛdiele Gyihova edwɛkɛ ne na bɛziale na bɛ nee Gyɛlɔbowam angɔngo. 5 Rilihɔbowam dɛnlanle Gyɛlusalɛm na ɔkyekyele azuamgbole mɔɔ bɛlie nwolɛ bane la wɔ Dwuda. 6 Ɔti ɔkyekyele* Bɛtelɛhɛm,+ Yitam, Tɛkowa,+ 7 Bɛte-zɛɛle, Soko,+ Adulam,+ 8 Gate,+ Malihyaa, Zefe,+ 9 Adoleeyem, Leekehye,+ Azika,+ 10 Zola, Ayegyalɔn+ yɛɛ Hibulɔn,+ azuamgbole mɔɔ wɔ Dwuda nee Bɛngyaman mɔɔ bɛlie nwolɛ bane la. 11 Eza ɔmaanle azuamgbole mɔɔ bɛlie nwolɛ bane la anwo mianle na ɔmaanle sogya mgbanyima nleanle ɛkɛ na ɔrɛlɛle bɛ aleɛ nee nwole yɛɛ nwanye, 12 na ɔmaanle azuamgbole ngakyile ne mɔ kɔsɔɔti enyinlike mgbole nee atwɛ; ɔmaanle bɛ nwo mianle kpole kpalɛ. Na Dwuda nee Bɛngyaman yɛle ye ɛdeɛ. 13 Na ɛsɔfoma nee Livaema mɔɔ wɔ Yizilayɛ amuala la vile bɛ azɛlɛ ne mɔ amuala azo rale ye afoa. 14 Livaema gyakyile bɛ adidileka nee bɛ agyapadeɛ+ ne mɔ ɛkɛ na bɛrale Dwuda nee Gyɛlusalɛm, ɔluakɛ Gyɛlɔbowam nee ɔ mra ne mɔ yele bɛ ali kɛ bɛmmasonle kɛ Gyihova ɛsɔfoma bieko.+ 15 Akee Gyɛlɔbowam kpale ɔdaye mumua ne ye ɛsɔfoma ɔmaanle ɛzonlenlɛ ɛleka+ ne mɔ* nee sunsum ɛtane ne mɔ mɔɔ bɛzɔho mbɔnkye*+ yɛɛ nlankɛ mralɛ nyinli ne mɔ mɔɔ ɔyɛle la.+ 16 Na bɛdabɛ mɔɔ bɛvi Yizilayɛ mbusua ne mɔ amuala anu mɔɔ ɔwɔ bɛ ahonle nu kɛ bɛkpondɛ Gyihova, Yizilayɛ Nyamenle ne la lile bɛ nzi hɔle Gyɛlusalɛm hɔbɔle afɔle maanle Gyihova, bɛ nenyia mɔ Nyamenle ne.+ 17 Wɔ ɛvolɛ nsa anu, bɛmianle Dwuda belemgbunlililɛ ne anu na bɛboale Sɔlɔmɔn ara Rilihɔbowam, ɔluakɛ bɛluale Devidi nee Sɔlɔmɔn adenle ne anu too ɛvolɛ nsa. 18 Akee Rilihɔbowam gyale Meehalate mɔɔ le Devidi ara nrenyia Gyɛlimɔto ara raalɛ la nee Abeheli mɔɔ le Gyɛsi ara nrenyia Ɛlayabe ara raalɛ la.+ 19 Nzinlii bɛwole* mralɛ mrenyia: Gyiyɛhye, Hyɛmalaya yɛɛ Zeeham. 20 Yemɔ anzi, ɔgyale Meeyaka mɔɔ le Abesalɛm anlɔnra la.+ Nzinlii ɔ nee ye wole Abaegya,+ Atae, Zaeza yɛɛ Hyɛlomete. 21 Rilihɔbowam hulole Abesalɛm anlɔnra Meeyaka kpalɛ dɛlale ɔ ye mɔ nee ye nwewe* mɔɔ ɛha la amuala,+ ɔluakɛ ɔgyale mraalɛ 18 yɛɛ ye nwewe 60, na ɔwole mralɛ mrenyia 28 yɛɛ mralɛ mraalɛ 60. 22 Ɔti Rilihɔbowam kpale Meeyaka ara Abaegya kɛ ɔ mediema ne mɔ kpanyinli nee bɛ adekilevolɛ, ɔluakɛ ɛnee ɔkulo kɛ ɔsie ye belemgbunli. 23 Noko ɔvale nrɛlɛbɛ* ɔlile gyima na ɔmaanle ɔ mra ne mɔ bie hɔle* Dwuda nee Bɛngyaman azɛlɛ ne mɔ amuala azo, azuamgbole mɔɔ bɛlie nwolɛ bane la amuala azo,+ na ɔmaanle bɛ ninyɛne dɔɔnwo na ɔgyale mraalɛ dɔɔnwo ɔmaanle bɛ.\n^ Anzɛɛ “ɔliele bane wɔ.”\n^ Ɛhye kile, Rilihɔbowam nee Meehalate.\n^ Anzɛɛ “ndelebɛbo.”\n^ Anzɛɛ “hɔdɛnlanle.”\n2 Edwɛkɛsisilɛ 11


Gyɛlɛmaya 19 | Yintanɛte Zo Baebolo | Ewiade Fofolɛ Ngilebɛbo\nBɛzele Gyɛlɛmaya kɛ ɔbɔ buakɛ bie (1-15)\nBɛfa ngakula bɛbɔ afɔle bɛmaa Beeyale (5)\n19 Mɔɔ Gyihova ɛha la ɛne: “Kɔ na kɔdɔ buakɛ fi nwovolɛ ɛkɛ.+ Fa menli ne anu mgbanyima ne mɔ bie yɛɛ ɛsɔfo ne mɔ anu mgbanyima ne mɔ bie, 2 na bɛhɔ Henɛm Ara Ne Bɔnza ne+ mɔɔ wɔ Nwovolɛ Anlenkɛ Kpole ne anloa la anu. Na ka edwɛkɛ ne mɔɔ mebaha meahile wɔ la wɔ ɛkɛ. 3 Ka kɛ, ‘Bɛmɛ Dwuda arelemgbunli nee Gyɛlusalɛmma, bɛdie Gyihova edwɛkɛ. Mɔɔ ɛlɔne Gyihova, Yizilayɛ Nyamenle ne ɛha la ɛne: “‘“Melɛmaa munzule ara ɛke, na awie biala mɔɔ bade la anwo babubu ye. 4 Ɔluakɛ bɛkpo me+ yɛɛ bɛmaa ɛke ɛhakyi.+ Bɛbɔ afɔle wɔ ɛke bɛmaa nyamenle gyɛne mɔɔ bɛdabɛ nee bɛ nenyia mɔ nee Dwuda arelemgbunli ɛnze bɛ la, na bɛva menli mɔɔ ɛnze nwolɛ bie la mogya bɛyi ɛke.+ 5 Bɛsisile Beeyale ɛzonlenlɛ ɛleka ne mɔ amaa bɛayela bɛ mra mrenyia wɔ senle nu kɛ ɛyelalɛ afɔlebɔdeɛ bɛamaa Beeyale,+ debie mɔɔ meanga kɛ bɛyɛ anzɛɛ metɛkanle nwolɛ edwɛkɛ bɔbɔ yɛɛ ɔtɛbale me ahonle* nu ɛlɛ bɔbɔ la.”’+ 6 “‘“Ɛhye ati, bɛnlea! mekɛ ɛlɛba,” Gyihova a se a, “mɔɔ bɛnrɛvɛlɛ ɛke Tofɛte anzɛɛ Henɛm Ara Ne Bɔnza ne bieko a, emomu bɛbavɛlɛ ye Ahunleɛ Bɔnza.+ 7 Mebazɛkye ngyehyɛleɛ biala mɔɔ Dwudama nee Gyɛlusalɛmma ɛyɛ ye wɔ ɛke la, na mebamaa bɛawu konle dadeɛ nloa wɔ bɛ kpɔvolɛma anyunlu nee bɛdabɛ mɔɔ bɛkpondɛ bɛ bɛahu bɛ* la asa anu. Na mebamaa bɛ avunli ayɛ anwomanyunlu nloma nee azɛlɛ ye azo nane aleɛ.+ 8 Na mebamaa suakpole ɛhye ahakyi debie ɛzulolɛ bie na menli abɔ nwolɛ nvonloma. Awie biala mɔɔ bapɛ nu wɔ ɛkɛ ne la bava ɛzulolɛ anlea na yeabɔ nwolɛ nvonloma ɔlua ye amaneɛnwunlɛ ne mɔ amuala ati.+ 9 Na mebamaa bɛali bɛ mra mrenyia nee bɛ mra mraalɛ nwonane, na awie biala ali ɔ gɔnwo nwonane, ɔlua ngyegyelɛ nee amaneɛnwunlɛ mɔɔ bɛ kpɔvolɛma nee menli mɔɔ kpondɛ bɛ ahu bɛ* bava ara bɛ nwo zo la ati.”’+ 10 “Akee bɔ buakɛ ne wɔ menli mɔɔ ɛ nee bɛ bahɔ la anyunlu ɛkɛ, 11 na se bɛ kɛ, ‘Mɔɔ ɛlɔne Gyihova ɛha la ɛne: “Kɛ mɔɔ awie bɔ nwovolɛ buakɛ a bɛngola bɛnyɛ ye boɛ bieko la, zɔhane ala a mebabɔ menli ɛhye nee suakpole ɛhye abo zo a; na bɛbazie avunli wɔ Tofɛte too mɔɔ bɛnrɛnyia ɛleka bieko bɛnrɛzie bɛ a.”’+ 12 “‘Kɛ mebayɛ ɛke nee menli mɔɔ wɔ zo la ɛne,’ Gyihova a se a, ‘mebamaa suakpole ɛhye ayɛ kɛ Tofɛte. 13 Na Gyɛlusalɛm azua nee Dwuda arelemgbunli azua, ɛhɛe, ɛleka mɔɔ bɛbɔ afɔle wɔ azua ti zo bɛmaa anwuma ɛlɔne kɔsɔɔti nee ɛleka mɔɔ bɛfa nza bɛbɔ afɔle bɛmaa nyamenle gyɛne la amuala anwo bagua evinli kɛ Tofɛte la.’”+ 14 Mɔɔ Gyɛlɛmaya vi Tofɛte, ɛleka mɔɔ Gyihova maanle ɔhɔhanle ngapezo ne rale la, ɔhɔgyinlanle Gyihova sua ne alie ne anwo na ɔzele menli ne amuala kɛ: 15 “Mɔɔ ɛlɔne Gyihova, Yizilayɛ Nyamenle ne ɛha la ɛne, ‘Nea, melɛmaa munzule kɔsɔɔti mɔɔ menganle mentiale suakpole ɛhye nee azua mɔɔ zuozua ye amuala la ado bɛ, ɔluakɛ bɛyɛle anzosesebɛ, bɛandie me edwɛkɛ.’”+\n^ Anzɛɛ “bɛlɛkpondɛ bɛ ɛkɛla.”